· Ιδρύεται το Εθνικό Θέατρο.\n· Πραγματοποιούνται οι Β’ Δελφικές Γιορτές.\n· Η Ιερά Σύνοδος της Εκκλησίας της Ελλάδας αρνείται την καθιέρωση του πολιτικού γάμου.\n· Ο Γ. Παπανδρέου αναλαμβάνει το Υπουργείο Παιδείας και συνεχίζει την εκπαιδευτική μεταρρύθμιση του Κ. Γόντικα. Διαμορφώνεται το νομοθετικό πλαίσιο για εξάχρονο Δημοτικό σχολείο, αναβάθμιση του επαγγελματικού κλάδου στη δεύτερη βαθμίδα, προαιρετικά μαθήματα στο γυμνάσιο, έγκριση πολλών διδακτικών βιβλίων κατά τάξη και μάθημα, απογεύματα ελευθέρας εργασίας στα σχολεία, μαθήματα ειδικής επίδοσης σε μαθητές με καταφανή κλίση σε ορισμένα μαθήματα και για πρώτη φορά ιδιαίτερη σημασία στη διδασκαλία των νέων ελληνικών με ενίσχυση της δημοτικής γλώσσας. Το όνομα του Γ. Παπανδρέου συνδέεται επίσης και με τα 3.500 σχολεία που κτίζονται εκείνη την εποχή. Η μεταρρύθμιση αυτή έχει βραχύ βίο και δεν προλαβαίνει να δοκιμαστεί σε βάθος χρόνου. Οι συγκυρίες αλλάζουν από το 1932 και μεταβάλλονται από το 1936.\n· Ο Ν. Καζαντζάκης και ο Δ. Γληνός παραπέμπονται σε δίκη «επί χλευασμώ της θρησκείας», εξαιτίας της δημοσίευσης της Ασκητικής στο περιοδικό Αναγέννηση.\n· Η Γεωργία Βασιλειάδου κάνει την παρθενική της εμφάνιση στον κινηματογράφο στην ταινία «Όνειρο του γλυπτού».\n· Γυρίζεται η ταινία «Δάφνις και Χλόη» του Ορέστη Λάσκου στη Μυτιλήνη.\n· Γεννιέται στο Αγρίνιο ο στιχουργός, ηθοποιός, σεναριογράφος και θεατρικός συγγραφέας Πυθαγόρας.\n· Γεννιέται ο στιχουργός Γιάννης Νεγρεπόντης.\n1 Ιανουαρίου 1930\nΠρώτος υπουργός στο νεοσύστατο Υπουργείο Αεροπορίας αναλαμβάνει ο πρωθυπουργός Ελ. Βενιζέλος με υφυπουργό τον Αλ. Ζάννα, καταξιωμένο αεροπόρο του Α’ παγκοσμίου πολέμου και εμψυχωτή των πρώτων βημάτων της ενοποιημένης αεροπορίας.\n5 Φεβρουαρίου 1930\nΟι γυναίκες αποκτούν δικαίωμα ψήφου στις δημοτικές και κοινοτικές εκλογές.\n30 Οκτωβρίου 1930\nΟ Βενιζέλος επισκέπτεται την Άγκυρα όπου συνάπτεται διμερές σύμφωνο φιλίας, ουδετερότητας και διαιτησίας μεταξύ των δύο χωρών.\n· Μοναχός βρίσκει στην Τραπεζούντα την εικόνα της Παναγίας Σουμελά.\n· Αρχίζουν τα πρώτα τακτικά αεροπορικά δρομολόγια με αεροπλάνα Jungers-24 της «Ελληνικής Εταιρείας Εναέριων Συγκοινωνιών «Ε.Ε.Ε.Σ.», στη γραμμή Αθήνα - Θεσσαλονίκη – Αθήνα και λίγο αργότερα στη γραμμή Αθήνα – Αγρίνιο – Ιωάννινα – Αθήνα (10 Ιουλίου).\n· Εκδίδεται η εφημερίδα Αθηναϊκά Νέα, από τον Δημ. Λαμπράκη.\n· Ιδρύεται η Εργατική Εστία.\n· Εγκαινιάζεται το Μουσείο Μπενάκη στο επιβλητικό κτίριο της οδού Βασ. Σοφίας το οποίο στεγάζει το προϊόν των συλλεκτικών ανησυχιών και επιτεύξεων του ιδρυτή του και ευεργέτη Αντώνη Μπενάκη.\n· Η Αμερικανική Αρχαιολογική Σχολή ξεκινά ανασκαφές στην Αρχαία Αγορά της Αθήνας.\n· Γιορτάζονται τα 70 χρόνια προσφοράς του κοινωφελούς ιδρύματος Γεωργίου και Αικατερίνης Χ. Κώνστα οι οποίοι διέθεσαν τους πόρους και την εξουσία σε επιτρόπους-εκτελεστές της διαθήκης τους «ν’ αποκαταστήσουν έν καλό κατάστημα […] προς όφελος των πτωχών» στην περιφέρεια του Δήμου Αθηναίων. Στα 70 χρόνια της λειτουργίας του το ίδρυμα άσκησε «ευεργετικήν επίδρασιν εις την κοινωνίαν της βιομηχανίας» με τη δημιουργία εργατών, τεχνιτών και «εντίμων ανθρώπων» και προσέφερε περισσότερα «εις την μακράν και κοπιώδη ιστορίαν της βιομηχανίας παρά ωρισμέναι επιχειρήσεις εξυπηρετούσαι προσωπικά συμφέροντα».\n· Ο Δημήτρης Μυράτ πρωτοεμφανίζεται στη σκηνή του θεάτρου Κοτοπούλη.\n· Βενιζελικοί οπαδοί ορμούν τον Αύγουστο στη σκηνή του θεάτρου Περοκέ, και πυροβολούν κατά του ηθοποιού Βασίλη Αυλωνίτη που εκτελεί νούμερο με σατιρικά τετράστιχα για την κυβέρνηση στην επιθεώρηση Κατεργάρα. Στην προσπάθειά του να τον προφυλάξει πέφτει νεκρός ο μηχανικός Π. Μωραΐτης και τραυματίζεται ο λογιστής του θεάτρου.\n· Γιάννης Κορδάτος: Ιστορία του ελληνικού εργατικού κινήματος.\n· Κώστας Βάρναλης: Η αληθινή απολογία του Σωκράτη.\n· Γεννιέται στη Μακρακώμη Φθιώτιδας ο συγγραφέας Μάριος Χάκκας.\n· Γεννιέται στην Αθήνα ο συγγραφέας Μένης Κουμανταρέας.\n· Γεννιέται στη Θεσσαλονίκη ο ποιητής Νίκος-Αλέξης Ασλάνογλου.\n· Γεννιέται στην Αθήνα ο γλύπτης Κ. Πολυχρονόπουλος.\n· Γεννιέται στη Λάρισα ο ηθοποιός Κώστας Βουτσάς.\n· Γεννιέται στο Κάιρο η ηθοποιός Βούλα Ζουμπουλάκη.\n· Γεννιέται στη Νέα Ιωνία ο λαϊκός τραγουδιστής Στέλιος Καζαντζίδης.\n· Γεννιέται ο οργανοπαίχτης (κλαρίνο) Βασίλης Σούκας.\nΜε τη στήριξη της Κοινωνίας των Εθνών και τη συνεργασία της Τραπέζης της Ελλάδος, η κυβέρνηση έχει πλέον θέσει το τραπεζικό σύστημα υπό έλεγχο. Τράπεζες και κρατικά ταμεία υποχρεώνονται να καταθέτουν τμήμα των αποθεμάτων τους στην Τράπεζα της Ελλάδος, αυξάνοντας τις δυνατότητές της να στηρίξει το σύστημα, σε περίπτωση πανικού, ως «δανειστής εσχάτης καταφυγής».\n12 Ιανουαρίου 1931\nΕκδηλώνονται επεισόδια από τους καπνεργάτες του Πειραιά, επειδή στις καπναποθήκες προσλαμβάνονται γυναίκες αντί για άντρες.\n21 Μαρτίου 1931\nΟ τίτλος του κεντρικού κειμένου της πρώτης σελίδας του Ριζοσπάστη αναφέρει: «Δεν θα πάψουμε την πάλη μας για την Ανεξαρτησία του Μακεδονικού Λαού».\nΨηφίζεται ο νόμος 5060 «Περί Τύπου», που αντικαθιστά τον οθωνικό νόμο του 1837.\nΟι συνέπειες της παγκόσμιας οικονομικής κρίσης του 1929 γίνονται αισθητές και στην Ελλάδα. Μετά την εγκατάλειψη του κανόνα του χρυσού από την Αγγλία, η Τράπεζα της Ελλάδας αποσυνδέει τη δραχμή από τη στερλίνα και τη συνδέει με το δολάριο.\nΣτο νεογέννητο χρηματιστήριο Αθηνών δημιουργείται πανικός. Τα διαθέσιμα των τραπεζών αρχίζουν να εξανεμίζονται, όπως και το απόθεμα που έχει σωρεύσει η χώρα σε συνάλλαγμα και χρυσό. Η κυβέρνηση και η Τράπεζα της Ελλάδος αντιδρούν με σκληρά μέτρα. Απαγορεύονται οι εξαγωγές κεφαλαίου. Περιορίζονται οι εισαγωγές ακόμη και στα είδη πρώτης ανάγκης και αυξάνονται οι φόροι. Τα μέτρα προκαλούν οξύτατο πρόβλημα ρευστότητας.\n18 Σεπτεμβρίου 1931\nΗ Ελλάδα καθιερώνει την Αιγιαλίτιδα Ζώνη, για τις ανάγκες της αεροπλοΐας και αστυνομίας της, πλάτους 10 ν.μ. με το Π.Δ. 6/18 Σεπτεμβρίου 1931 "περί καθορισμού πλάτους χωρικών υδάτων, όσον αφορά τα ζητήματα της Αεροπορίας και Αστυνομίας αυτής" (ΦΕΚ Α' 325).\nΠραγματοποιούνται στην Κύπρο μαζικές διαδηλώσεις υπέρ της Ένωσης με την Ελλάδα. Οι διαδηλωτές συγκρούονται με τις βρετανικές δυνάμεις και πυρπολούν το κυβερνείο στη Λευκωσία και το Διοικητήριο της Λεμεσού.\n2 Δεκεμβρίου 1931\nΑρχίζει τη λειτουργία της στο Τατόι η «Ενιαία Παραγωγική Σχολή Αεροπορίας» (αργότερα «Σχολή Ικάρων»), με πρωτοβουλία του υφυπουργού Αλ. Ζάννα. Η Σχολή δέχεται τους πρώτους έντεκα τυχερούς που πετυχαίνουν στις εξετάσεις, οι οποίοι αποτελούν τα θεμέλια δημιουργίας της καθαρόαιμης πλέον αεροπορικής προέλευσης «Γενιάς των Ικάρων». Πρώτος διοικητής ο ναυτικής προέλευσης Π. Βήλος.\n· Έντονη διαμαρτυρία των κατοίκων της Αθήνας και του Πειραιά εναντίον της εταιρείας «Power» για την ανατίμηση του ρεύματος.\n· Στην Πορτογαλία ο ηγέτης του κόμματος εθνικής ενότητας Αντόνιο Ντε Σαλαζάρ, επιβάλει δικτατορία.\n· Ανακαλύπτονται σπουδαία ευρήματα στην αρχαία αγορά της Αθήνας. Μεταξύ άλλων βρίσκονται τα ψηφοδέλτια εξοστρακισμού του Αριστείδη.\n· Το Διοικητικό Συμβούλιο του Εθνικού Θεάτρου εκλέγει στις 18 Φεβρουαρίου ως μέλη της καλλιτεχνικής επιτροπής τους Γρ. Ξενόπουλο, Παύλο Νιρβάνα, Γ. Α. Βλάχο και Θ. Ν. Συνοδινό. Εγκαινιάζει τις παραστάσεις του με τον «Αγαμέμνονα» του Αισχύλου και «το Θείο Όνειρο» του Γρ. Ξενόπουλου (19 Μαρτίου). Διευθυντής είναι ο Φώτος Πολίτης.\n· Η Κατίνα Παξινού εμφανίζεται στο Εθνικό Θέατρο, όπου ερμηνεύει ρόλους που την καταξιώνουν ως κορυφαία ηθοποιό της ελληνικής σκηνής. Με το Εθνικό Θέατρο θα εμφανιστεί στο Λονδίνο, τη Φρανκούρτη και το Βερολίνο, ερμηνεύοντας το ρόλο της Ηλέκτρας στο έργο του Σοφοκλή, την Γερτρούδη στον «Άμλετ» του Σαίξπηρ και την Κυρία Άλβινγκ στους «Βρυκόλακες» του Ίψεν.\n· Γεννιέται στο Μεσολόγγι η ηθοποιός Σπεράντζα Βρανά (Ελπίδα Χωματιανού).\n· Γεννιέται ο ηθοποιός Χρόνης Εξαρχάκος.\n· Γεννιέται στην Καβάλα η ηθοποιός Αντιγόνη Βαλάκου.\n4 Ιανουαρίου 1932\nΥπογράφεται στην Άγκυρα η Ιταλοτουρκική Σύμβαση βάσει της οποίας οριοθετείται η θαλάσσια περιοχή μεταξύ της Μικρασιατικής Ακτής και του Δωδεκανησιακού συμπλέγματος. Τα Δωδεκάνησα με τη Συνθήκη της Λωζάνης έχουν περιέλθει στην Ιταλία.\n26 Ιανουαρίου 1932\nΕξεγείρονται οι αγρότες λόγω των άσχημων συνθηκών διαβίωσής τους. Η εξέγερση παίρνει πανελλαδικές διαστάσεις.\n16 Απριλίου 1932\nΗ κυβέρνηση κηρύσσει προσωρινό χρεοστάσιο. Ο Βενιζέλος σε μια ύστατη προσπάθεια προσπαθεί να σώσει τη δραχμή.\n21 Μαΐου 1932\nΠαραιτείται η κυβέρνηση Βενιζέλου. Πολιτικοί σχολιαστές κρίνουν το γεγονός ως φυσικό επακόλουθο της οικονομικής κρίσης που μαστίζει τη χώρα.\n26 Μαΐου 1932\nΟρκίζεται Κυβέρνηση του Αγροτοεργατικού Κόμματος υπό τον Αλ Παπαναστασίου.\n3 Ιουνίου 1932\nΠαραιτείται η Κυβέρνηση Παπαναστασίου μετά την άρνηση του Βενιζέλου να τη στηρίξει ανεπιφύλακτα.\n5 Ιουνίου 1932\nΟρίζεται νέα κυβέρνηση των Φιλελευθέρων με πρωθυπουργό τον Ελ. Βενιζέλο.\n8 Ιουνίου 1932\n19 Αυγούστου 1932\nΔιαλύεται η Βουλή και προκηρύσσονται εκλογές για τις 26 Σεπτεμβρίου.\nΔιενεργούνται εκλογές και το Λαϊκό κόμμα έρχεται πρώτο με ποσοστό 33,80%. Δεύτεροι οι Φιλελεύθεροι με μικρή διαφορά λαμβάνουν 33,42%. Ο Γ. Παπανδρέου επανεκλέγεται βουλευτής Λέσβου με το κόμμα των Φιλελευθέρων. Αρχίζει η πολιτική αστάθεια.\nΟρκίζεται «Συμμαχική Κυβέρνησης» Π. Τσαλδάρη, με συμμετοχή των Μεταξά, Κονδύλη και Χατζηκυριάκου και με την ψήφο ανοχής των Φιλελεύθερων.\nΣτο υπ’ αριθμ. 122 Πρακτικό του Ανώτατου Στρατιωτικού Συμβουλίου, η κατάσταση της χώρας από πλευράς εξοπλισμού χαρακτηρίζεται ως «αυτόχρημα τραγική».\nΣε συνέχεια της Ιταλοτουρκικής Σύμβασης από την 4η Ιανουαρίου, υπογράφεται συμπληρωματικό πρωτόκολλο στο Υπουργείο Εξωτερικών της Τουρκίας στην Άγκυρα με σκοπό οι δύο κυβερνήσεις να: «προβούν εις τον περαιτέρω καθορισμόν του εναπομείναντος τμήματος των Ιταλο-Τουρκικών Θαλασσίων συνόρων τα οποία ουδεμίας αμφισβητήσεως αποτελεί αντικείμενον». Το σημείο 30 αναφέρει ως οριοθετική γραμμή μεταξύ της Μικρασιατικής Ακτής και της νήσου Καρντάκ (Ίμια): «Εις το ήμισυ της αποστάσεως μεταξύ Καρντάκ (ρ.σ.κ.) και Κάτω Ι. (Ανατολίας)». Στον επίσημο ιταλικό χάρτη οι δυο νησίδες Ίμια αναφέρονται με την ονομασία “Isolotti Immia”.\n· Ο Αριστοτέλης Ωνάσης αγοράζει στην Αργεντινή τα πρώτα του πλοία.\n· Παραχωρείται στις Ελληνίδες το δικαίωμα να εκλέγονται δημοτικοί και κοινοτικοί σύμβουλοι.\n· Επιστρέφει από την Γερμανία και εγκαθίσταται στην Αθήνα ο Νίκος Σκαλκώτας, ένας από τους σημαντικότερους συνθέτες που ασχολήθηκαν με την ατονικότητα και τον σειραϊσμό. Θα συνθέσει κονσέρτα για πιάνο, βιολοντσέλο και βιολί αποκρυσταλλώνοντας το προσωπικό του ιδίωμα. Ένα από τα σημαντικότερα έργα του είναι οι «36 ελληνικοί χοροί».\n· Ο Κάρολος Κουν κάνει τον τύπο να προσέξει τις παραστάσεις Αριστοφάνη με μαθητές του Κολλεγίου Αθηνών στο οποίο δουλεύει ως καθηγητής Αγγλικών. Ανάμεσά τους ο Αλέξης Σολομός.\n· Δημοσιεύεται από την Ακαδημία Αθηνών ο Α’ τόμος του «Ιστορικού Λεξικού της Ελληνικής Γλώσσας».\n· Απονέμεται στον Κωστή Παλαμά το μετάλλιο Γκαίτε.\n· Στρατής Μυριβήλης: Η δασκάλα με τα χρυσά μάτια.\n· Νίκος Καββαδίας: Μαραμπού (ποιητική συλλογή).\n· Γεννιέται στις 20 Ιουλίου στο Μαρούσι Αττικής η ηθοποιός Αλίκη (Σταματίνα) Βουγιουκλάκη.\n· Γεννιέται στην Αθήνα η ηθοποιός Μαίρη Χρονοπούλου.\n· Γεννιέται στην Ηραία Αρκαδίας ο σκηνοθέτης Κώστας Γαβράς.\n· Γεννιέται στην Αθήνα ο μουσικοσυνθέτης Γιώργος Κονιτόπουλος.\n· Πεθαίνει ο ποιητής Κ. Π. Καβάφης (γ. 1863).\n13 Ιανουαρίου 1933\nΟ Π. Τσαλδάρης ζητεί ψήφο εμπιστοσύνης από την Βουλή και καταψηφίζεται.\nΟρίζεται η τελευταία κυβέρνηση του Ελ. Βενιζέλου, με συμμετοχή των Μιχαλακόπουλου, Καφαντάρη, Παπαναστασίου, Μυλωνά και Σοφιανόπουλου. Προκηρύσσονται εκλογές για τις 5 Μαρτίου.\nΟ Χίτλερ (τριτότοκος γιος Αυστριακού τελωνειακού), διορίζεται καγκελάριος στην Γερμανία. Ένα χρόνο πριν, λόγω της οικονομικής κρίσης, ο μισός ενεργός πληθυσμός της Γερμανίας ήταν άνεργος. Αναπτύσσεται η οικονομία του πολέμου ως αντίδοτο στην ανεργία και την ύφεση.\nΕκλογική νίκη της αντιβενιζελικής «Ηνωμένης Αντιπολίτευσης» με 136 έδρες και ποσοστό 46,19%. Ο φιλοβενιζελικός «Εθνικός Συνασπισμός», με ποσοστό 46,32%, εκλέγει μόνον 110 βουλευτές. Την νύχτα φθάνουν στο σπίτι του Βενιζέλου στη γωνία Βασ. Σοφίας και Λουκιανού όπου βρίσκεται το κτίριο της Βρετανικής Πρεσβείας, ο Πλαστήρας, ο υπουργός Στρατιωτικών Γ. Κατεχάκης, ο Αντ, Μπενάκης και ο Γονατάς. Ο Πλαστήρας έχει διαρκή εκνευρισμό.\n6 Μαρτίου 1933\nΚίνημα Ν. Πλαστήρα. Στις δύο το πρωί μαζί με τον Κατεχάκη στο Υπουργείο Στρατιωτικών, καλεί τον αρχηγό του στρατού Οθωναίο και τον διοικητή του Α’ Σώματος Στρατού Κ. Μανέτα. Τους αναγγέλλει ότι θα κηρύξει δικτατορία. Οθωναίος και Μανέτας διαφωνούν. Ο Πλαστήρας φεύγει φαινομενικά απογοητευμένος και συναντά τον πιστό του διοικητή του Α’ συντάγματος Πεζικού Η. Διάμεση. Συνεχίζονται οι αλλεπάλληλες συγκεντρώσεις στο σπίτι του Βενιζέλου και στο υπουργείο στρατιωτικών μέχρι αργά το πρωί. Όλοι οι στρατηγοί αρνούνται να στηρίξουν τον Πλαστήρα ο οποίος έχοντας τον Διάμεση με το μέρος του τους λέει: «Δεν σας ζητώ, αφού δεν θέλετε, να με βοηθήσετε. Αρκεί να μην αντιδράσετε». 8.30 το πρωί οι στρατηγοί με τον Βενιζέλο συμφωνούν να σχηματιστεί μεταβατική κυβέρνηση αντιστρατήγων υπό τον Οθωναίο ο οποίος αρχικά αντιδρά.\nΛίγο αργότερα ξεσηκώνονται οι μεγάλες στρατιωτικές μονάδες – εκτός του Β’ Σώματος -, το Ναυτικό και η Αεροπορία. Αδιάλλακτοι του Λαϊκού Κόμματος και οπαδοί του ΚΚΕ συγκρούονται στο κέντρο της Αθήνας με το στρατό και την αστυνομία. Έξω από το Δημοτικό Νοσοκομείο μένει ένας νεκρός και αρκετοί τραυματίες. Άλλη ομάδα από οπαδούς του ΚΚΕ στην πλατεία Κλαυθμώνος συγκρούεται με την αστυνομία με τραυματίες. Μια τρίτη ομάδα συγκρούεται στην οδό Αγ. Κωνσταντίνου με ένα νεκρό και τραυματίες. 7.00 το βράδυ το κίνημα αποτυγχάνει λόγω της αντίδρασης της ανώτατης ηγεσίας του στρατού και του ίδιου του Βενιζέλου. Τελικά ορκίζεται μεταβατική κυβέρνηση για 4 ημέρες με πρόεδρο τον στρατηγό Αλ. Οθωναίο.\nΑν και σ’ αυτό το κίνημα η συμμετοχή της αεροπορίας περιορίζεται στη ρίψη προκηρύξεων, είναι η αφορμή για την έξαψη των παθών και των αντιθέσεων στα στελέχη, με αποτέλεσμα την επιδείνωση της μέχρι τότε απαράδεκτης κατάστασης από πλευράς διοίκησης, πειθαρχίας, συνοχής και αξιόμαχου του όπλου.\nΟρκίζεται κυβέρνηση της «Ηνωμένης Αντιπολίτευσης» υπό τον Π. Τσαλδάρη.\n3 Μαΐου 1933\n11 Μαΐου 1933\nΟι αντιπολιτευόμενοι με πρωτεργάτη τον Ι. Μεταξά, κατηγορούν τον αρχηγό των Φιλελευθέρων σαν ηθικό αυτουργό και καταθέτουν στη Βουλή πρόταση παραπομπής του Ελ. Βενιζέλου σε ειδικό δικαστήριο. Η ενέργεια αυτή είναι η αφορμή για το κορύφωμα του φανατισμού, τόσο στον πολιτικό κόσμο, όσο και στις λαϊκές μάζες και το σημείο μη επιστροφής στη καθοδική πορεία της πολιτικής ομαλότητας της χώρας.\nΕπιχειρείται δολοφονική απόπειρα κατά του Βενιζέλου στην περιοχή Αμαρουσίου κατά την κάθοδό του από την Κηφισιά, μαζί με την σύζυγό του. Από τους πυροβολισμούς αχρηστεύετε το αυτοκίνητο των σωματοφυλάκων ενώ ο οδηγός του αυτοκινήτου στο οποίο επιβαίνει ο Βενιζέλος κατορθώνει να το οδηγήσει μέχρι το νοσοκομείο του Ευαγγελισμού. Η σύζυγος του Βενιζέλου τραυματίζεται ελαφρά. Την υπόθεση διαλευκάνει γρήγορα ο αστυνόμος Α’ Γιάννης Πανόπουλος που ανήκει στο Λαϊκό Κόμμα. Ηθικός αυτουργός είναι ο διοικητής της Γενικής Ασφάλειας Πειραιώς Ι. Πολυχρονόπουλος, πιστός οπαδός και αυτός του Λαϊκού Κόμματος. Ο λόγος που τον ωθεί σε αυτή την πράξη είναι ο θάνατος του αδελφού του από Βενιζελικούς σε μια διαδήλωση στον Πειραιά το 1932. Αρχηγός του εκτελεστικού αποσπάσματος είναι ο αμνηστευμένος λήσταρχος Καραθανάσης με μερικούς συντρόφους του.\n9 Αυγούστου 1933\nΗ Βουλή ψηφίζει νόμο που επιτρέπει στην κυβέρνηση να αποστρατεύει αξιωματικούς που αναμίχθηκαν ή ευνόησαν το κίνημα της 6ης Μαρτίου. Δεκάδες αξιωματικοί και των τριών όπλων αποστρατεύονται με ή χωρίς τη θέλησή τους με αποτέλεσμα να παρουσιαστεί καταφανής έλλειψη ικανών στελεχών και πολλές διοικήσεις να πέσουν σε μαρασμό.\n13 Οκτωβρίου 1933\nΗ εφημερίδα Ριζοσπάστης γράφει: «Ποιοι φωνάζουν σήμερα στην Κύπρο για την Ένωση; Φωνάζουν οι εκμεταλλευτές, εμποροτοκογλύφοι, πλούσιοι χωριάτες, δεσποτάδες και τα τσιράκια τους οι ψευτοδημοκράτες. Και φωνάζουν γιατί έχουν οικονομικά συμφέροντα από την Ένωση… Η φτωχή όμως εργαζόμενη αγροτιά και οι εργάτες της Κύπρου δεν έχουν κανένα λόγο να ζητάνε την Ένωση με την Ελλάδα…. Αγώνας ενάντια στην Ένωση που είναι νέος ιμπεριαλιστικός ζυγός…»\n· Εκδίδεται το περιοδικό ποικίλης ύλης «Ρομάντσο».\n· Η πειραιώτικη κομπανία «Τετράς η ξακουστή του Πειραιώς» με τους Μάρκο Βαμβακάρη, Ανέστη Δελιά, Στράτο Παγιουμτζή και Γιώργο Μπάτη, ηχογραφεί επιτυχίες με την Columbia και την His Master’s Voice.\n· Εγκαινιάζεται η Πάντειος Σχολή Πολιτικών Επιστημών στη λεωφόρο Συγγρού.\n· Ο Κάρολος Κουν ιδρύει την «Λαϊκή Σκηνή» με τον Γιάννη Τσαρούχη και τον δημοσιογράφο Διονύσιο Δεβάρη.\n· Στην εναρκτήρια παράσταση της «Ερωφίλης» του Χορτάτση, στο θέατρο Ολύμπια, ο Κάρολος Κουν τοποθετεί τους ηθοποιούς σύμφωνα με τις αγιογραφίες του Κόντογλου και τους φωτίζει σαν από φως καντηλιού.\n· Λειτουργεί στο Ζάππειο θίασος κουκλοθεάτρου και η Αντιγόνη Μεταξά (Θεία Λένα) ιδρύει το «Θέατρο του Παιδιού».\n· Ιδρύεται η Εταιρεία Ελλήνων Λογοτεχνών από 50 Λογοτέχνες.\n· Γεννιέται στη Θάσο ο συγγραφέας του Ζήτα, Βασίλης Βασιλικός.\n· Γεννιέται στην Αθήνα ο δημοσιογράφος και συγγραφέας Φρέντυ Γερμανός.\n· Γεννιέται στις 29 Αυγούστου στον Πειραιά ο ηθοποιός Δημήτρης Παπαμιχαήλ.\n· Γεννιέται στην Αθήνα ο ηθοποιός Γιώργος Κωνσταντίνου.\n· Γεννιέται στην Αθήνα ο ηθοποιός Νίκος Κούρκουλος.\n· Γεννιέται στην Αθήνα η ηθοποιός Μάρω Κοντού.\n· Γεννιέται στη Λαμία ο ηθοποιός και σεναριογράφος Θάνος Λειβαδίτης.\n· Γεννιέται η τραγουδίστρια Νάνα Μούσχουρη.\n· Γεννιέται στη Νιγρίτα ο λαϊκός τραγουδιστής Στράτος Διονυσίου.\n· Γεννιέται στη Σητεία Κρήτης η λαϊκή τραγουδίστρια Ρίτα Σακελλαρίου.\n9 Φεβρουαρίου 1934\nΥπογράφεται στην Αθήνα Βαλκανικό Σύμφωνο Συνεννόησης μεταξύ Ελλάδας, Γιουγκοσλαβίας, Ρουμανίας και Τουρκίας. Η Ελλάδα αντιμετωπίζοντας με ανησυχία το ενδεχόμενο διμερούς προσέγγισης Βελιγραδίου – Σόφιας, με κοινό στόχο τη διεκδίκηση ελληνικών εδαφών της Μακεδονίας και Θράκης, συγκατανεύει με την Τουρκία στη σύναψη του αμυντικού συμφώνου χωρίς την συμμετοχή της Βουλγαρίας.\n5 Ιουνίου 1934\nΣημειώνεται επεισόδιο στην Βουλή, όταν μετά από λογομαχία μεταξύ του Γεώργιου Κονδύλη και του Αλέξανδρου Παπαναστασίου, βουλευτής φίλος του Κονδύλη πετά κάθισμα κατά του Αλέξανδρου Παπαναστασίου, τραυματίζοντάς τον ελαφρά στον ώμο.\nΑναταραχή στο ναζιστικό κόμμα της Γερμανίας, με την αμφισβήτηση του Αδόλφου Χίτλερ. Τελικά, ο Φύρερ επιβάλλεται, σκοτώνοντας 77 στελέχη του κόμματος. Το επεισόδιο αυτό μένει στην ιστορία ως «Η νύχτα των μεγάλων μαχαιριών».\nΜεταβολές στο στράτευμα σε βάρος βενιζελικών αξιωματικών. Εντείνονται οι ανησυχίες για προετοιμασία πραξικοπηματικής παλινόρθωσης της μοναρχίας.\nΑρχίζει η δίκη για τη δολοφονική απόπειρα εναντίον του Βενιζέλου χωρίς να τελειώσει ποτέ. Οι υπεύθυνοι όχι μόνο βγαίνουν από τις φυλακές αλλά ο εκ των οργανωτών της απόπειρας Ι. Πολυχρονόπουλος μετά από λίγα χρόνια γίνεται βουλευτής.\n19 Οκτωβρίου 1934\nΕπανεκλέγεται ο Αλ. Ζαΐμης στην προεδρία της Δημοκρατίας.\n· Ο πληθυσμός της Αθήνας πλησιάζει τα 441.000 άτομα.\n· Τρομερή πυρκαγιά στην Έδεσσα καταστρέφει στο κέντρο της πόλης 350 σπίτια και 150 καταστήματα.\n· Η κυβέρνηση ανακοινώνει την απόφασή της για επέκταση του ηλεκτρικού σιδηροδρόμου μέχρι την Κηφισιά.\n· Ανευρίσκει τον ρυθμό του το Παπάφειο Ίδρυμα στη Θεσσαλονίκη όταν με νόμο μετονομάζεται σε «Εθνικόν Παπάφειον Οργανοτροφείον ο Μελιτεύς» και τα δύο τρίτα των δαπανών αρχίζουν να καλύπτονται από τον Δήμο Θεσσαλονίκης και το Δημόσιο, οπότε και εισάγονται νέοι υπότροφοι και επαναλειτουργούν τα εργαστήρια.\n· Σε μια νυχτερινή παράσταση (Ιούλιος) ο Αττίκ, πέφτει θύμα λιντσαρίσματος από εξαγριωμένους σμηνίτες τη στιγμή που σατιρίζει την επάνοδο της βασιλείας. Όταν μεταφέρεται στο αστυνομικό τμήμα για κατάθεση, έκπληκτος ακούει τον διοικητή να του λέει: «αυτά παθαίνει όποιος αναφέρει το όνομα του κακούργου του Βενιζέλου».\n· Γεννιέται στην Αθήνα ο σκηνοθέτης Θεόδωρος Αγγελόπουλος.\n· Γεννιέται στην Αθήνα ο στιχουργός, ποιητής και δημοσιογράφος Λευτέρης Παπαδόπουλος.\n· Γεννιέται στην Αθήνα ο χορευτής Φώτης Μεταξόπουλος.\n· Γεννιέται στον Πύργο Ηλείας ο ηθοποιός Κώστας Καζάκος.\n· Γεννιέται στη Θεσσαλονίκη η Κυριακή Παπαδοπούλου αργότερα γνωστή ως Μαρινέλλα.\n· Γεννιέται η τραγουδίστρια Μαίρη Λίντα, καλλιτεχνικό ψευδώνυμο της Μαρίας Δημητροπούλου.\n· Γεννιέται στην Αθήνα ο καθηγητής της φιλοσοφίας και συγγραφέας Χρήστος Γιανναράς.\n13 Ιανουαρίου 1935\nΠραγματοποιούνται διαδηλώσεις στην Αθήνα υπέρ του Γεωργίου Β’.\n24 Φεβρουαρίου 1935\nΠραγματοποιούνται διαδηλώσεις στη Θεσσαλονίκη. υπέρ του Γεωργίου Β’.\n26 Φεβρουαρίου 1935\nΗ εφημερίδα Ριζοσπάστης δημοσιεύει επιστολή στρατιωτικού κατά τα φαινόμενα μυημένου στα σχέδια των βενιζελικών και προσκείμενου στο ΚΚΕ. «Άμεσος κίνδυνος έκρηξης στρατιωτικού – φασιστικού κινήματος. Αποκαλυπτική επιστολή Αντιφασίστα Ανώτερου αξιωματικού. Εργαζόμενε Λαέ! Τσάκισε με το παλλαϊκό σου συναγερμό κάθε στρατιωτικο-φασιστική απόπειρα, υπεράσπισε το ψωμί και τις ελευθερίες σου! Αγαπητέ φίλε Ριζοσπάστη … ετοιμάζεται η έκρηξις στρατιωτικού κινήματος.. έχει συγκροτηθεί ειδική διευθύνουσα το προπαρασκευαζόμενον κίνημα τριμελής επιτροπή, αποτελούμενη από τον απόστρατον στρατηγόν Βλάχον, από τον εν αποστρατεία πλοίαρχον Κολιαλέξην και τον συνταγματάρχην Σαράφην».\nΞεσπά Κίνημα αντιμοναρχικών αξιωματικών. Νωρίς το πρωί δύο ομάδες αξιωματικών του Ναυτικού περιμένουν στο Πέραμα για να κατευθυνθούν στον Ναύσταθμο. Η μία με τους Δεμέστιχα, Χαλκιόπουλο, Τριανταφυλλίδη, Καναβαριώτη, Αλεξανδρή και άλλους 10 επιβιβάζονται σε βενζινάκατο και κατευθύνονται στον Αβέρωφ. Η άλλη με τους Κολιαλέξη, Λογοθέτη, Τσιριμώκο, Ζάγκα και άλλους 10-15 κατευθύνονται με βενζινάκατο στην εξέδρα του Διοικητηρίου του Ναυστάθμου. Καταλαμβάνονται οι μεγάλες μονάδες του στόλου και η βάση υποβρυχίων με τίμημα δύο νεκρούς. Στην Αθήνα οι κινηματίες προχωρούν όταν παίρνουν ειδοποίηση από τον Ναύσταθμο. Σαράφης και Ι. Τσιγάντες στέλνουν ειδοποίηση σε μονάδες της Μακεδονίας. Πριν τις 7.00 το βράδι ο λοχαγός Τριανταφυλλίδης εισέρχεται χωρίς αντίσταση στη διλοχία Μακρυγιάννη και λίγο αργότερα φθάνουν οι Χρ. Τσιγάντες, Στεφανάκος, Παπαμαντέλος, Σαράφης και μερικοί άλλοι. Στη Σχολή Ευελπίδων όπου επρόκειτο να εγκαταστήσει στρατηγείο ο στρατηγός Κ. Πράσσος δεν εμφανίζεται ποτέ.\nΚονδύλης και Π. Τσαλδάρης μαζεύουν όλο το υπουργικό συμβούλιο στο γραφείο τους και τηλεφωνούν σε μονάδες ανά τη χώρα για να βεβαιωθούν για την κατάσταση. Όταν καταλαβαίνουν ότι καμιά μονάδα εκτός Αθηνών δεν έχει κινηθεί αποφασίζουν να δράσουν. Κινούνται τεθωρακισμένα εναντίον της διλοχίας Μακρυγιάννη και πυροβόλα βάλουν από του Φιλοπάππου και το Α’ Νεκροταφείο. Τραυματίζεται ο Χατζησταυρής και ορισμένοι άλλοι. Οι κινηματίες παραδίδονται μέχρι τα μεσάνυχτα όταν αντιλαμβάνονται ότι καμμιά άλλη μονάδα δεν τους υποστηρίζει. Ι Τσιγάντες, Κλαδάκης και Τσούμας συλλαμβάνονται στην προσπάθειά τους να φτάσουν στο Πέραμα και να περάσουν στον Ναύσταθμο.\n2 Μαρτίου 1935\nΞημερώματα στις 4.00, έξη πολεμικά πλοία με το θωρηκτό Αβέρωφ επικεφαλής αποπλέουν προς τη Σούδα της Κρήτης. 8.00 το πρωί αεροπλάνα Μπρεγκέ-19 βομβαρδίζουν τον Αβέρωφ. Οι πραγματικές ζημιές στο πλοίο είναι ελάχιστες αλλά τραυματίζονται ο αντιπλοίαρχος Στασινόπουλος στο λαιμό, ο πλωτάρχης Ν. Τσαγκάρης στο πρόσωπο και δύο ναύτες εκ των οποίων ο ένας σοβαρά αφήνοντας την τελευταία του πνοή στο νοσοκομείο Χανίων μετά λίγες ημέρες. Ο Βενιζέλος τους υποδέχεται τονίζοντας το τεράστιο λάθος τους αλλά παρ’ όλα αυτά δεν υποχωρεί.\nΣτην Αθήνα ο Ι. Μεταξάς αναλαμβάνει υπουργός άνευ χαρτοφυλακίου.\n3 Μαρτίου 1935\nΤο 4ο Σώμα Στρατού με τον αντιστράτηγο Καμμένο εντάσσεται στο πλευρό των κινηματιών και επικρατεί στην Ανατολική Μακεδονία και Θράκη από τον Στρυμόνα μέχρι τον Έβρο. Διατάσσει να καταστραφούν όλες οι γέφυρες του Στρυμόνα εκτός από μία και ορίζει δεύτερη αμυντική γραμμή τον Νέστο. Συλλαμβάνει όλα τα γνωστά στελέχη του Λαϊκού Κόμματος στις πόλεις που είναι κάτω από τον έλεγχό του, μεταξύ των οποίων έναν εικοσάχρονο δικηγόρο των Σερρών τον Κωνσταντίνο Καραμανλή.\nΣτην Αθήνα συλλαμβάνεται ο Αντώνιος Φιξ που χρηματοδοτεί το κίνημα.\n4 Μαρτίου 1935\n5 πλοία αποπλέουν από τη Σούδα με προορισμό την Καβάλα. Στο ύψος της Σαντορίνης η Έλλη παρουσιάζει βλάβη και επιστρέφει στη Σούδα.\n5 Μαρτίου 1935\nΤα 4 εναπομείναντα πλοία υπό τον Αβέρωφ καταπλέουν στην Καβάλα. Μετά από σύσκεψη των Καμμένου, Δεμέστιχα, Κολιαλέξη, αποφασίζεται να αποπλεύσουν τα πλοία προς Λέσβο, Χίο, Σάμο για προσχώρηση των φρουρών και προσέλκυση εθελοντών.\n6 Μαρτίου 1935\nΑβέρωφ και Ψαρά καταπλέουν στη Λέσβο και μέχρι την επομένη τα τρία νησιά προσχωρούν στους κινηματίες. Η αεροπορία απογειώνει βομβαρδιστικά Hursley, το ένα με χειριστή τον σμηναγό Χ. Ποταμιάνο και βομβαρδιστή τον σμηναγό Ρ. Πόγγη και βομβαρδίζει το Αβέρωφ σε τέσσερις διαδοχικές αποστολές χωρίς ιδιαίτερα αποτελέσματα. Κατόπιν οι ίδιοι βομβαρδίζουν τη Σούδα αλλά λόγω βλάβης εκτελούν αναγκαστική προσγείωση στο Καστέλλι Κισσάμου όπου φυλακίζονται μέχρι την καταστολή του κινήματος.\n10 Μαρτίου 1935\nΤρία πολεμικά πλοία τα Κουντουριώτης, Σπέτσες και Ύδρα με εντολή της κυβέρνησης χτυπούν με τα πυροβόλα τους το λιμάνι της Καβάλας. Το εύδρομο Έλλη που βρίσκεται στο λιμάνι ανταποδίδει τις βολές. Ταυτόχρονα βολές ορειβατικού πυροβολικού από τη στεριά κατευθύνονται στα τρία πλοία.\nΟ αντιστράτηγος Καμμένος τηλεγραφεί στον Βενιζέλο και ζητά τη βοήθεια του θωρηκτού Αβέρωφ να προσεγγίσει στο Πόρτο-Λάγο, χωρίς αποτέλεσμα.\n11 Μαρτίου 1935\nΟι αξιωματικοί του στρατού Καμμένος, Μπακιρτζής, Βεντήρης, Μπουρδάρας και οι αντιπλοίαρχοι της Έλλης Μπουζάνης και Γεωργόπουλος, καταφεύγουν στη Βουλγαρία. Άλλοι αξιωματικοί καταφεύγουν στην Τουρκία. Πολλοί συλλαμβάνονται. Το κίνημα αποτυγχάνει και επιταχύνονται οι διαδικασίες παλινόρθωσης της μοναρχίας.\n12 Μαρτίου 1935\nΑπό τα Χανιά ο Βενιζέλος με τη γυναίκα του επιβιβάζονται στον Αβέρωφ και καταπλέουν στην Κάσο. Μετά από πεζοπορία καταλύουν στο μοναστήρι Αγ. Γεώργιος με την ακολουθία του, τον Δεμέστιχα και τον Κολιαλέξη. Τις επόμενες ημέρες καταπλέουν στην Κάρπαθο μετά στη Ρόδο και από εκεί διαφεύγουν στην Ιταλία. Στη συνέχεια ο Βενιζέλος μεταβαίνει και εγκαθίσταται στο Παρίσι.\nΟ Χίτλερ ανακοινώνει δημόσια ότι συγκροτεί στρατό πενταπλάσιο των 100.000 που ορίζει η συνθήκη των Βερσαλλιών μετά τον Α’ Παγκόσμιο πόλεμο.\nΟι μιλιταριστικές νοοτροπίες κερδίζουν θέση ιδεολογίας σε όλη την Ευρώπη. Ο όρος στράτευση γίνεται του συρμού: στρατευμένος ζωγράφος, στρατευμένος λογοτέχνης, στρατευμένοι ειρηνιστές…. Παντού άνθρωποι έτοιμοι να πεθάνουν για τη ζωή ή για το θάνατο.\n17 Μαρτίου - 5 Μαΐου 1935\nΤακτικά και έκτακτα στρατοδικεία δικάζουν 1130 αξιωματικούς και ιδιώτες από τους οποίους απαλλάσσονται ή αθωώνονται 271 και καταδικάζονται 859, άλλοι παρόντες και άλλοι ερήμην, σε διάφορες ποινές. Όταν εκδίδεται η απόφαση του πρώτου στρατοδικείου για τα γεγονότα στο Πρότυπο Τάγμα Μακρυγιάννη και τη Σχολή Ευελπίδων, χωρίς κανείς από τους κατηγορούμενους Σαράφης, αδελφοί Τσιγάντε, Τριανταφυλλίδης να καταδικαστούν σε θάνατο, τα πνεύματα οξύνονται πολύ. Μόλις 13 χρόνια έχουν περάσει από την ημέρα που βενιζελικοί εκτέλεσαν στο Γουδί με παρωδία δίκης τους πατέρες, αδελφούς και συγγενείς, φίλους και συναδέλφους, ανθρώπων που τώρα είναι στα πράγματα. Ταυτόχρονα η μεγαλύτερη μερίδα του λαού εκφράζει την αγανάκτησή του για τη διαρκή αναστάτωση του καθημερινού βίου.\nΔιαλύεται η Βουλή και καταργείται η Γερουσία με συνταγματική πράξη.\n2 Απριλίου 1935\nΚαθαιρούνται δημόσια αξιωματικοί που συμμετείχαν στο κίνημα (Στέφανος Σαράφης, Ιωάννης Τσιγάντες, Χριστόδουλος Τσιγάντες κ. ά).\n5 Απριλίου 1935\nΕκτελείται στο Επταπύργιο Θεσσαλονίκης για τη συμμετοχή του στο κίνημα ο επίλαρχος Στ. Βολάνης.\n6 Απριλίου 1935\nΜε απόφαση του Διεθνούς Δικαστηρίου της Χάγης σε προσφυγή από κατοίκους της Β. Ηπείρου, η Αλβανία υποχρεώνεται να επιτρέψει την επαναλειτουργία των ελληνικών σχολείων.\n18 Απριλίου 1935\nΔημοσιεύεται στην εφημερίδα της κυβερνήσεως διάταγμα με το οποίο συγκροτείται Επιτροπή για τη διεξαγωγή εράνου που θα συμβάλει στην ενίσχυση της αεροπορίας. Η ανταπόκριση του κόσμου δεν είναι η αναμενόμενη λόγω του πρόσφατου κινήματος και της διαίρεσης του λαού σε αντίπαλα στρατόπεδα. Παρόλα αυτά η Επιτροπή κατορθώνει να συγκεντρώσει είκοσι εκατομμύρια δραχμές.\n23 Απριλίου 1935\nΑρχίζει η δίκη των πολιτικών ηγετών του κινήματος της 1ης Μαρτίου.\nΕκτελούνται πίσω από το Νοσοκομείο Παίδων, ο αρχιστρατήγος της Μ. Ασίας 70άχρονος αντιστράτηγος ε.α. Αν. Παπούλας και ο υποστράτηγος ε.α. Μιλτ. Κοιμήσης για τη συμμετοχή τους στο κίνημα. Η βιαστική εκτέλεση κατά τη διάρκεια της Μ. Εβδομάδας είναι η δεύτερη πράξη μιας «βεντέτας» που είχε αρχίσει με τον τουφεκισμό «των Έξ» μετά τη Μικρασιατική Καταστροφή.\nΕκδίδεται καταδικαστική απόφαση από το στρατοδικείο που δίκασε τους πολιτικούς αρχηγούς του κινήματος της 1ης Μαρτίου. Οι Ελ. Βενιζέλος, Ν. Πλαστήρας, Ιωσήφ Κούνδουρος και Εμμ. Τζανακάκης καταδικάζονται ερήμην σε θάνατο. 12 άλλοι φυλακίζονται, απαλλάσσονται 3 και αθωώνονται 7.\nΔιενεργούνται εκλογές με αποχή των βενιζελικών. Νικητές οι Τσαλδάρης και Κονδύλης, με 65,04% και 287 έδρες. Η Ένωση Βασιλοφρόνων των Ιωάννη Μεταξά, Ιωάννη Ράλλη και Γ. Στράτου, λαμβάνει 14,80%, και 7 έδρες και οι ανεξάρτητοι 6 έδρες. Ο Γ. Παπανδρέου διαφωνώντας με το βενιζελικό κίνημα της 1ης Μαρτίου, ιδρύει το «Δημοκρατικό Κόμμα» και απέχει από τις εκλογές. Μια έδρα του Λαϊκού κόμματος καταλαμβάνει ο Κων. Καραμανλής που εκλέγεται για πρώτη φορά πληρεξούσιος στον νομό Σερρών.\nΟ στρατηγός Γ. Κονδύλης επειγόμενος να ξεκαθαρίσει το πολιτειακό, στέλνει επιστολή στον πρωθυπουργό Π. Τσαλδάρη ζητώντας «άμεσον κάθαρσιν της καταστάσεως», δηλαδή εξαναγκασμό σε παραίτηση των δημοκρατικών υπουργών και συνεπώς προκαταβολικό χρωματισμό της κυβέρνησης υπέρ της βασιλείας. Ο πρωθυπουργός πετυχαίνει με τέχνασμα να ματαιώσει τη συνωμοσία για άμεσο κίνημα, συγκαλώντας αιφνιδιαστικά υπουργικό συμβούλιο και πραξικοπηματικά καθαιρεί τους βασιλόφρονες υπουργούς Ι. Θεοτόκη, Γ. Σχινά, Γ. Χλωρό, Ντ. Τσαλδάρη, Λιβιεράτο και Μ. Μαντά.\n12 Ιουλίου 1935\nΔημοσιεύεται κείμενο στην πρώτη σελίδα της εφημερίδας Ριζοσπάστης με τίτλο «Μια επιφύλαξη». «…Αν δεν νικιόμασταν στη Μικρασία η Τουρκία θάτανε σήμερα πεθαμένη και μεις μεγάλη Ελλάδα!! Τη «λευτεριά» μας θα τήνε στηρίζαμε στην υποδούλωση του τουρκικού λαού.! Αυτό εμείς δεν το δεχόμαστε. Το αποκρούσαμε κατηγορηματικά. Η αστικοτσιφλικάδικη Ελλάδα στη Μικρασία πήγε όχι σαν εθνικός απελευθερωτής μα σαν ιμπεριαλιστική δύναμη, όργανο των εγγλέζων μεγαλοκαρχαριών. Πήγαινε αυτού όχι μόνο να διαιωνίσει την ξενική κυριαρχία πάνω στον Τουρκικό λαό, μα και να κάνει την Τουρκία αντισοβιετικό ορμητήριο! Δεν είναι αυτός ο δρόμος της ειρηνικής δημοκρατικής συμβίωσης των λαών της νοτιοανατολικής Ευρώπης. Η Μικρασιατική εκστρατεία δεν χτυπούσε μόνο την νέα Τουρκία, μα στρεφότανε και ενάντια στα ζωτικότατα συμφέρονται του Ελληνικού λαού. Γι’ αυτό εμείς όχι μόνο δεν λυπηθήκαμε για την αστικοτσιφλικάδικη ήττα στη Μικρασία ΜΑ ΚΑΙ ΤΗΝ ΕΠΙΔΙΩΞΑΜΕ. Πονέσαμε και πονάμε για τ’ αδέρφια μας που σπείρανε αυτού άδικα τα κόκκαλά τους για τα συμφέροντα των ντόπιων και ξένων ιμπεριαλιστών. Και θα τους εκδικηθούμε κάποτε…».\n22 Αυγούστου 1935\nΠεθαίνει ο Ναύαρχος Παύλος Κουντουριώτης\n18 Σεπτεμβρίου 1935\nΤο υπουργικό συμβούλιο αποφασίζει να διεξαχθεί δημοψήφισμα στις 3 Νοεμβρίου. Διογκώνονται οι αντιδράσεις των βενιζελικών κομμάτων και μαχητικά αντιτάσσονται στην παλινόρθωση του βασιλιά.\n3 Οκτωβρίου 1935\nΗ Ιταλία εισβάλει στην Αβησσυνία και μέσα σε μερικούς μήνες την θέτει υπό την κυριαρχία της. Το Μουσολινικό καθεστώς μετατρέπει 300.000 ανέργους σε στρατιά κατάκτησης εδαφών, καταπραΰνοντας την λαϊκή δυσαρέσκεια.\n8 Οκτωβρίου 1935\nΟι αρχηγοί των Ενόπλων δυνάμεων υποβάλλουν στην κυβέρνηση γενική ανασκόπηση της στρατηγικής κατάστασης της Ελλάδας, αναφέροντας με τα μελανότερα χρώματα την κατάσταση του Στρατού, του Ναυτικού και της Αεροπορίας.\nΚίνημα Παπάγου – Οικονόμου – Ρέππα. 8.30 το πρωί ο αρχηγός του Επιτελείου Αλέξανδρος Παπάγος μαζί με τους αρχηγούς Ναυτικού και Αεροπορίας – υποναύαρχου Οικονόμου και υποστράτηγου Ρέππα – σε συνεννόηση με τον Κονδύλη και τον υπουργό Αεροπορίας Γ. Σχοινά, τον στρατηγό Δ. Αποστολόπουλο και τον συνταγματάρχη Βραχνό, μπλοκάρουν το αυτοκίνητο του Τσαλδάρη με τον ίδιο, στο δρόμο από το σπίτι του στην Κηφισιά με κατεύθυνση την Αθήνα και τον αναγκάζουν να επιστρέψει. Στο σπίτι του ζητούν να πραγματοποιηθεί η παλινόρθωση με πράξη της Εθνοσυνέλευσης αυθημερόν, και να κυρωθεί με δημοψήφισμα. Ο Τσαλδάρης αντιτάσσει επιφυλάξεις αλλά οι στρατιωτικοί επιμένουν. Στο υπουργικό συμβούλιο που συνέρχεται το μεσημέρι ο πρωθυπουργός ερωτά τους υπουργούς Στρατιωτικών, Ναυτικού και Αεροπορίας αν είναι σε θέση να στηρίξουν την κυβέρνηση αντιμετωπίζοντας τους κινηματίες και αυτοί απαντούν αρνητικά με τη δικαιολογία ότι τα 9/10 των ενόπλων δυνάμεων τάσσονται με το μέρος των τριών ανωτάτων αξιωματικών. Το υπουργικό συμβούλιο δεν παραιτείται αλλά η ανακοίνωση του Τσαλδάρη είναι ότι «η κυβέρνησις εθεώρησεν εαυτήν καταλυθήσαν». Ο Κονδύλης παίρνει από την Επαναστατική Επιτροπή την εξουσιοδότηση και σχηματίζει κυβέρνηση. Παράλληλα αναλαμβάνει αντιβασιλέας, ενώ διατηρεί και το αξίωμα του πρωθυπουργού. Ο πρόεδρος της Δημοκρατίας Αλέξανδρος Ζαΐμης παραιτείται. Πρώτη πράξη είναι η κήρυξη στρατιωτικού νόμου. Το βράδυ της ίδιας ημέρας συνεδριάζει η Εθνοσυνέλευση και μπροστά της ορκίζεται η κυβέρνηση.\nΝόθο δημοψήφισμα για το καθεστωτικό: 97,88% υπέρ της βασιλείας και 2,12% υπέρ της αβασίλευτης δημοκρατίας. Παρά την αποχή των Δημοκρατικών, ψηφίζουν περισσότεροι από όλους μαζί τους δικαιούμενους ψήφου Έλληνες. Ο Γ. Παπανδρέου αντιδρώντας στο δημοψήφισμα καλεί με προκήρυξή του τον λαό να αντισταθεί. Αξιοσημείωτη είναι η επιγραμματική φράση: «Η πάλη του λαού αρχίζει από την ημέραν της επιβουλής της δουλείας και δεν ημπορεί να λήξει παρά μόνον με τον ενταφιασμόν της τυραννίας».\n16 Νοεμβρίου 1935\nΔημοσιεύεται επιστολή του Βενιζέλου με την οποία αναγνωρίζει την πολιτειακή μεταβολή, υπό τον όρο να αμνηστευτούν οι καταδικασθέντες για το κίνημα της 1ης Μαρτίου, εκτός από τον ίδιο.\n25 Νοεμβρίου 1935\nΟ Γεώργιος Β’ φθάνει στην Ελλάδα με πομπώδη υποδοχή από το πολεμικό ναυτικό την αεροπορία και τον στρατό. Σε μια προσπάθεια να καλμάρει τα πολιτικά πάθη, ο Ι. Μεταξάς εισηγείται στον Βασιλιά τη χορήγηση γενικής αμνηστίας. Ο Γεώργιος συμφωνεί αλλά ο πρωθυπουργός Γ. Κονδύλης το αποκρούει και υποκινεί εκβιαστικά απειλητική διακήρυξη εξέγερσης αξιωματικών. Ο Βασιλιάς ακολουθεί τη γνώμη Μεταξά και καθαίρει τον Κονδύλη.\n29 Νοεμβρίου 1935\nΟ στρατηγός Κονδύλης υποβάλλει την παραίτησή του και ανατίθεται σχηματισμός κυβέρνησης στον καθηγητή του Πανεπιστημίου Κωνσταντίνο Δεμερτζή. Το υπουργείο Στρατιωτικών αναλαμβάνει ο Αλέξανδρος Παπάγος.\nΗ κυβέρνηση χορηγεί αμνηστία στους πολιτικούς που είχαν συμμετάσχει στο κίνημα του 1935. Στους αξιωματικούς δίδεται χάρις και όχι αμνηστία για να αποκλεισθεί η επάνοδος τους στο στράτευμα.\n17 Δεκεμβρίου 1935\nΔιαλύεται η Βουλή και προκηρύσσονται εκλογές για τις 26 Ιανουαρίου με απλή αναλογική ύστερα από συμφωνία των κομμάτων.\n· Ιδρύεται από τον Στέφανο Ζώτο με συνεργάτες τους Στρ. Ξύδη, Κ. Αδοσίδη κ.ά., η εταιρεία αεροπορικών μεταφορών, «Τεχνικαί Αεροπορικαί Εκμεταλλεύσεις, Τ.Α.Ε.» η οποία στην αρχή περιορίζεται στο έργο εκπαίδευσης αεροπόρων και σε μικρές εναέριες μεταφορές.\n· Με διάταγμα μετονομάζεται η περιοχή και το αεροδρόμιο Τατοΐου (οφειλόμενη σε Αλβανό ιδιοκτήτη της με το όνομα Αρτίκην Τατόην από το 1552), σε Δεκέλεια (από τον ιθαγενή ήρωα Δέκελον).\n· Η Κούλα Πράτσικα και η Αλέκα Κατσέλη είναι οι πρώτες Ιέρειες κατά την αφή της Ολυμπιακής Φλόγας στην Ολυμπία.\n· Διπλασιάζεται η κατανάλωση ιδιωτών για φωτισμό. Ο ηλεκτρισμός ταυτίζεται με το μοντερνισμό.\n· Στη Βουλγαρία ο βασιλιάς Μπόρις εγκαθιδρύει δικτατορία.\n· Ανακαλύπτεται ο λεγόμενος Κροίσος της Αναβύσσου, ένας μαρμάρινος κούρος που χρονολογείται από το 520 π.Χ.\n· Ανακαλύπτεται και αναστηλώνεται από τον αμερικανό αρχαιολόγο Όσκαρ Μπρόνηρ ο μαρμάρινος Λέων της Αμφίπολης.\n· Ο Αλέξης Μινωτής σπουδάζει με κρατική υποτροφία τη θεατρική τέχνη στην Αγγλία και τη Γερμανία, όπου γνωρίζεται προσωπικά με τον Βέρνερ Κράους, θαυμάζει τον μεγάλο τεχνίτη Μόισσι και βλέπει τον Άμλετ και τον Μεμφιστοτελή του Γκρύντγκενς.\n· Αρχίζει η ηχογράφηση και τύπωση δίσκων στο εργοστάσιο της Columbia στην Αθήνα.\n· Γιάννης Ρίτσος: Επιτάφιος.\n· Γεννιέται ο Μιχάλης Δερτούζος, ο οποίος θα συμβάλει στη δημιουργία του παγκόσμιου ιστού (Internet) και θα οραματιστεί την ηλεκτρονική αγορά της πληροφορίας.\n· Γεννιέται στην Αθήνα ο μαρξιστής, θεωρητικός της πολιτικής κοινωνιολογίας Ν. Πουλαντζάς.\n· Γεννιέται στην Καβάλα ο Γιώργος Χειμωνάς.\n· Γεννιέται στην Αθήνα η ηθοποιός Τζένη Καρέζη (πραγματικό όνομα «Ευγενία Καρπούζη»).\n· Γεννιέται στον Πειραιά ο ηθοποιός Ανδρέας Μπάρκουλης.\n· Γεννιέται ο ηθοποιός Χρήστος Νέγκας.\n· Γεννιέται στην Αίγινα ο χορευτής Βαγγέλης Σειληνός.\n· Γεννιέται στα Ανώγεια Κρήτης ο τραγουδιστής και λυράρης Νίκος Ξυλούρης.\n· Γεννιέται στον Πειραιά ο πρωθυπουργός του ΠΑΣΟΚ Κώστας Σημίτης.\nΔιενεργούνται άψογες εκλογές. Οι Φιλελεύθεροι υπό τον Θ. Σοφούλη λαμβάνουν 37,26% και 126 έδρες, οι Λαϊκοί με τον Π. Τσαλδάρη 22,1% και 72 έδρες, ο Λαϊκός Συνασπισμός (Γ. Κονδύλη, Θεοτόκη και Ι. Ράλλη) 19,89% και 60 έδρες, το ΚΚΕ 5,76% και 15 έδρες, ο Δημοκρατικός Συνασπισμός (Γ. Καφαντάρη, Γ. Παπανδρέου, Α. Παπαναστασίου) 4,21% και 7 έδρες, οι Ελευθερόφρονες (Ι. Μεταξά) 3,94% και 7 έδρες και τα Λοιπά Κόμματα 4,75% και 13 έδρες. Ρυθμιστής της κατάστασης αναδεικνύεται το ΚΚΕ.\n31 Ιανουαρίου 1936\nΠεθαίνει ο Γ. Κονδύλης. Εμφανίζεται ο κίνδυνος νέας εκτροπής του πολιτεύματος. Ο βασιλιάς Γεώργιος συνεργάζεται με τον Ι. Μεταξά για να αναλάβει το υπουργείο των στρατιωτικών σε αντικατάσταση του Αλ. Παπάγου.\nΤο ΚΚΕ δεσμεύεται να ψηφίσει τον Σοφούλη ως πρόεδρο της Βουλής (Σύμφωνο Σοφούλη – Σκλάβαινα), υπό τον όρο οι Φιλελεύθεροι να καταργήσουν το «ιδιώνυμο», να αμνηστεύσουν τους πολιτικούς κρατούμενους και εξόριστους οπαδούς τους και να διαλύσουν την Υπηρεσία Αμύνης του Κράτους.\n6 Μαρτίου 1936\nΣυνέρχεται η Γ’ Αναθεωρητική Βουλή. Το γεγονός χαρακτηρίζεται από τον Ι. Μεταξά που στο μεταξύ έχει αναλάβει υπουργός Στρατιωτικών, σαν μια «ταραχώδης συνεδρίασις». Ο Αλ. Παπαναστασίου σημειώνει: «Το θέαμα που παρουσιάζει η Βουλή είναι αξιοθρήνητον». Στην ψηφοφορία παίρνουν: Θ. Σοφούλης (Βενιζελικός) 142 ψήφους, Χ. Βοζίκης (Αντιβενιζελικός) 139, Γ. Σιάντος (ΚΚΕ) 13. Ο Θεμ. Σοφούλης εκλέγεται πρόεδρος της Βουλής με τις ψήφους του Παλλαϊκού Μετώπου (ΚΚΕ). Οι αντιβενιζελικοί και συντηρητικοί βενιζελικοί αντιδρούν μιλώντας για μυστική σύμπραξη Φιλελευθέρων και Παλλαϊκού Μετώπου. Ο Θ. Σοφούλης καταθέτει την εντολή για το πρόσωπό του. Δίνεται εντολή σχηματισμού κυβέρνησης στον Κ. Δεμερτζή.\n8 Μαρτίου 1936\nΟ Ελ. Βενιζέλος σε συζήτηση με τον Γ. Βεντήρη στο Παρίσι, εκφράζει τη χαρά του για τις κινήσεις του βασιλιά και τονίζει: «Οι μεγάλοι τεχνίτες κάνουν και μεγάλα λάθη. Θα ήταν κατώτερον εμού να μην ομολογήσω το ιδικόν μου. Ακριβώς όμως η αποτυχία θα χρησιμεύσει εις κάτι, αν την μεταχειριστώ δια να τερματίσω μια και καλή την περίοδον του εσωτερικού στασιασμού... Έκανα ειρήνην με τους Τούρκους. Θαρρείς σοβαρά ότι θα φοβηθώ να συνθηκολογήσω με τους Έλληνας αντιπάλους μου δια να μη με ειπή ανακόλουθον η ιστορία; Το κίνημα της πρώτης Μαρτίου εδημιούργησεν νέαν κατάστασην. Θα κινηθώ σύμφωνα με τα νέα δεδομένα και με την αμετάθετον απόφασιν να θέσω τέρμα εις την εσωτερικήν διαίρεσιν…»\n14 Μαρτίου 1936\nΟρκίζεται κυβέρνηση Δεμερτζή. Ο Ιωάννης Μεταξάς αναλαμβάνει το υπουργείο Στρατιωτικών.\nΠεθαίνει ο Ελ. Βενιζέλος στο Παρίσι.\n29 Μαρτίου 1936\nΟ Ελ. Βενιζέλος ενταφιάζεται στο Ακρωτήρι Χανίων, χωρίς προηγουμένως η σορός του να εκτεθεί σε λαϊκό προσκύνημα στην πρωτεύουσα.\nΑποφασίζεται η προμήθεια υλικού και αεροπλάνων για την ενίσχυση της παραπαίουσας Πολεμικής αεροπορίας. Μέχρι το 1939 αγοράζονται 130 νέα αεροπλάνα και άφθονο σύγχρονο υλικό που θα συμβάλουν σημαντικά στις μαύρες ημέρες που έρχονται για την Ελλάδα.\n2 Απριλίου 1936\nΤο ΚΚΕ δίνει στη δημοσιότητα το μυστικό πρωτόκολλο «Σοφούλη – Σκλάβαινα» και η αποκάλυψη προκαλεί πανελλήνια αίσθηση.\nΠεθαίνει ο Κ. Δεμερτζής. Ο Γεώργιος Β’ αναθέτει την πρωθυπουργία στον Ιωάννη Μεταξά, παρά την αντίθεση των αρχηγών των κομμάτων. Ο Ι. Μεταξάς δηλώνει: «Η κυβέρνησίς μου είναι έτοιμη να παραχωρήσει την θέσιν της εις Κομματικήν Κυβέρνησιν εάν και τώρα τα κόμματα συνεφώνουν να δώσουν αμέσως Πολιτικήν Κυβέρνησιν».\n17 Απριλίου 1936\nΟ επιτετραμένος της Ελλάδος στην Άγκυρα κ. Βατικιώτης, ζητά από τον υπουργό Εξωτερικών της Τουρκίας Ρουσδή Αράς, την οχύρωση της Λήμνου και Σαμοθράκης αλλά και άλλων νησιών του Αιγαίου. Ο Τούρκος υπουργός δηλώνει: «η Ελλάς ουδεμίαν εκ μέρους της Τουρκίας θα συναντήσει αντίδρασιν, εάν δι’ ασφάλειάν της θα προετίθετο να προβεί εις οχύρωσιν εκτός Σαμοθράκης, Λήμνου και άλλων νήσων του Αιγαίου Πελάγους».\nΚατά τη συνεδρίαση της Βουλής ο Γ. Παπανδρέου αρνείται να δώσει ψήφο εμπιστοσύνης στο Μεταξά και κατακρίνει τον πολιτικό κόσμο καταλήγοντας στην προειδοποίηση: «Δεν αποτελεί μόνον τον καρπόν της αδυναμίας των κομμάτων της Συνελεύσεως όπως απαρτίση κυβέρνησιν, αποτελεί και τον συντελεστήν της ανωμαλίας». Μετά τη συζήτηση η Βουλή με ψήφους 241 υπέρ, 16 κατά και 4 αποχές, ο Σοφούλης δίνει πεντάμηνη εξουσιοδότηση στην κυβέρνηση Μεταξά.\n6 Μαΐου 1936\nΜε επιστολή που απευθύνει στον Έλληνα Πρωθυπουργό ο Τούρκος Πρέσβης στην Αθήνα Roussen Esref, κατόπιν οδηγιών της Κυβέρνησής του, αναγνωρίζει το δικαίωμα της Ελλάδας να εξοπλίσει τη Λήμνο και τη Σαμοθράκη. Η Τουρκική Κυβέρνηση επαναλαμβάνει τη θέση, όταν ο Υπουργός Εξωτερικών της Τουρκίας, Rustu Aras, απευθυνόμενος προς την Τουρκική Εθνοσυνέλευση αργότερα με την ευκαιρία της κύρωσης της Συμβάσεως του Montreux, αναγνωρίζει ανεπιφύλακτα το νόμιμο δικαίωμα της Ελλάδας να εγκαταστήσει στρατεύματα στη Λήμνο και τη Σαμοθράκη, με τις εξής δηλώσεις του: «Οι διατάξεις που αφορούν τις νήσους Λήμνο και Σαμοθράκη, οι οποίες ανήκουν στη γειτονική μας και φιλική χώρα Ελλάδα και είχαν αποστρατικοποιηθεί κατ' εφαρμογήν της Σύμβασης της Λωζάννης του 1923, επίσης καταργούνται με τη νέα Σύμβαση του Montreux και αυτό μας ευχαριστεί ιδιαίτερα» (Εφημερίδα των πρακτικών της Τουρκικής Εθνοσυνέλευσης, τεύχος 12, Ιούλιος 31/1936, σελ. 309). Παρόμοιες διαβεβαιώσεις δίδονται σχετικώς, κατά την ίδια περίοδο, εκ μέρους της Τουρκίας προς τις Κυβερνήσεις τρίτων ενδιαφερομένων χωρών.\n8 και 11 Μαΐου 1936\nΑιματηρά επεισόδια στη διάρκεια καπνεργατικών διαδηλώσεων στη Θεσσαλονίκη. Σκοτώνονται 12 και τραυματίζονται 282 διαδηλωτές. Η εφημερίδα Ριζοσπάστης γράφει στις 9 και 10 Μαΐου: «Από εδώ και πέρα η Ελλάδα δεν θα γνωρίσει τάξη και ησυχία όσο αίμα και αν χυθεί, όσο η μοναρχία κρατά την εξουσία. Απ’ εδώ και πέρα η Ελλάδα θα χάση κάθε ομαλότητα και ανάπαυση. Απ’ εδώ και πέρα σ’ όλη τη χώρα ο λαός πρέπει να σταματήση κάθε κίνηση, να ξεχυθή στους δρόμους να γίνη κύριός τους και αδελφωμένος με το στρατό να πάρη την εξουσία».\n17 Μαΐου 1936\nΠεθαίνει ο κορίνθιος πολιτικός Παναγής Τσαλδάρης.\nΜήνας επαφών μεταξύ Θεμ. Σοφούλη και Ιωάννη Θεοτόκη για τον σχηματισμό κυβέρνησης συνεργασίας. Επιτυγχάνεται συμφωνία, μετά την συναίνεση του αρχηγού του Εθνικού Λαϊκού Κόμματος Ιωάννη Θεοτόκη, να επιστρέψουν στο στράτευμα οι απότακτοι αξιωματικοί.\n17 Ιουλίου 1936\nΣτην Ισπανία ο στρατηγός Φράνκο φοβούμενος κομμουνιστικό πραξικόπημα, συνωμοτεί για κατάληψη της εξουσίας καταλήγοντας σε ένα εμφύλιο πόλεμο που σε μία τριετία δίνει 600.000 νεκρούς. Την προσπάθειά του βοηθούν η Γερμανία του Χίτλερ και η Ιταλία του Μουσολίνι. Τελικά επικρατεί και παραμένει ηγέτης μέχρι τον θάνατό του.\n20 Ιουλίου 1936\nΥπογράφεται η Σύμβαση περί του καθεστώτος των Στενών (Δαρδανελλίων) γνωστή ως Σύμβαση του Montreux. Η Σύμβαση ανήκει στην κατηγορία των πολυμερών συνθηκών «κλειστού τύπου». Τούτο οφείλεται σε ιστορικούς λόγους που συνδέονται με τη Συνθήκη Ειρήνης του 1923 (Συνθήκη της Λωζάννης). Τα συμβαλλόμενα μέρη ανέρχονται σήμερα σε 13. Πρόκειται συγκεκριμένα για την Αυστραλία, Βουλγαρία, Γαλλία, Ελλάδα, Ηνωμένο Βασίλειο, Ιταλία, Ιαπωνία, Κύπρο, Ρουμανία, Τουρκία, Ρωσία, Ουκρανία, Σερβία και Μοντενέγκρο. Η Σύμβαση αναγνωρίζει την αρχή της ελεύθερης διέλευσης και πλεύσης, διά θαλάσσης και από αέρος, τόσο εν καιρώ ειρήνης όσο και εν καιρώ πολέμου, δια μέσου του συμπλέγματος των Στενών, που ενώνουν το Αιγαίο με τη Μαύρη Θάλασσα και αντίστροφα. Στο προοίμιό της μνημονεύεται ότι αντικαθιστά στο σύνολό της τη Σύμβαση της Λωζάννης. Έτσι καταργείται η αποστρατικοποίηση των ελληνικών νησιών Λήμνου και Σαμοθράκης, των Δαρδανελλίων, της Θάλασσας του Μαρμαρά και του Βοσπόρου, καθώς επίσης και των τουρκικών νησιών Ίμβρου (Gokceada), Τενέδου (Bozcaada) και Λαγουσών (Tavcan).\n22 Ιουλίου 1936\nΟ Θ. Σοφούλης ανακοινώνει στον βασιλιά τη συμφωνία Φιλελευθέρων – Εθνικο–Λαϊκών. Την ίδια ημέρα το ΚΚΕ και το Αγροτικό Κόμμα του Σοφιανόπουλου συμφωνούν για τη δημιουργία Λαϊκού Μετώπου.\nΗ συντηρητική Γενική Συνομοσπονδία Εργατών Ελλάδος και η ελεγχόμενη από το ΚΚΕ Ενωτική Συνομοσπονδία κηρύσσουν πανελλαδική πανεργατική απεργία για τις 5 Αυγούστου.\n28 Ιουλίου 1936\nΜε δηλώσεις του στον τύπο, ο Θ. Σοφούλης ανακοινώνει την απόφαση των Φιλελευθέρων να άρουν την εμπιστοσύνη τους προς τον Μεταξά.\n31 Ιουλίου 1936\nΕπιτροπή βουλευτών του ΚΚΕ δίνει τελεσίγραφο στο γραφείο Προεδρίας της Κυβερνήσεως σημειώνοντας ότι: «Οι εργάτες θα κάνουν απεργία όχι μόνο 24 ώρες, αλλά 48 και 248 και θ’ αγωνιστούν εις τα πεζοδρόμια μέχρις ότου επιβάλλουν την θέλησίν των … Όσο για το στρατό, αν επέλθη σύγκρουσις τάξεων, τότε πρέπει να γίνη κόκκινος, άλλως θα διαλυθή …».\nΜε πρόσχημα την αποτροπή ταραχών εξαιτίας της 24ωρης γενικής απεργίας των εργατών Αθήνας και Πειραιά, ο Ιωάννης Μεταξάς, με τη σύμφωνη γνώμη του βασιλιά, επιβάλλει δικτατορία. Συγκαλεί έκτακτο υπουργικό συμβούλιο και ανακοινώνει σε κάθε υπουργό χωριστά την απόφασή του περί αναστολής ορισμένων άρθρων του Συντάγματος και διάλυσης της Γ’ Αναθεωρητικής Βουλής χωρίς την προκήρυξη νέων εκλογών. Οι υπουργοί που αρνούνται να υπογράψουν και παραιτούνται είναι οι: Γ. Μαντζαβίνος (Οικονομικών), Αρ. Βαλαωρίτης (Υφυπ. Οικονομικών), Π. Δεκάζος (Εθν. Οικονομίας), Δ. Ελευθεριάδης (Κρατ. Υγιεινής και Αντιλήψεως), Κ. Μπακόπουλος (Υφυπ. Εσωτερικών), Γ. Κασιμάτης (Υφυπ. Εθν. Οικονομίας), Ν. Λούβαρης (Παιδείας και Θρησκευμάτων).\nΗ χώρα φτάνει σε αυτό το σημείο εξαιτίας της παρατεταμένης αδράνειας των αστικών πολιτικών κομμάτων, των έκνομων ενεργειών που ανέλαβαν με περισσή ευκολία και επιτυχία φανατικά στοιχεία των δύο μεγάλων παρατάξεων, της προκλητικής και περιφρονητικής στάσεως των κομμουνιστών προς τους αντιπάλους των και προς την νομιμότητα, καθώς και της έλλειψης εμπιστοσύνης του Γεωργίου στη δυνατότητα του πολιτικού κόσμου της χώρας να στηρίξει το δημοκρατικό πολίτευμα.\n5 Αυγούστου 1936\nΟι ηγέτες και των δύο μεγάλων παρατάξεων ( Καφαντάρης, Παπαναστασίου, Μυλωνάς, Παπανδρέου, Τσαλδάρης, Ράλλης και Σαγιάς), υποβάλλουν από κοινού διαμαρτυρία προς τον βασιλιά για την δικτατορία.\nΟ Ιωάννης Θεοτόκης διαμαρτύρεται για τη δικτατορία προς το βασιλιά, με αποτέλεσμα να τεθεί υπό περιορισμό στην Κέρκυρα.\n18 Σεπτεμβρίου 1936\nΕκδίδεται ο Α. Ν. 117 για την καταπολέμηση του κομμουνισμού. Καταργούνται τα πολιτικά κόμματα.\nΟι αστοί πολιτικοί και οι κομμουνιστές, επικρίνουν τον Μεταξά επειδή στερεί τον λαό από συνταγματικά κατοχυρωμένες ελευθερίες για τις οποίες οι μεν πολιτικοί συναινούσαν ενίοτε στην καταπάτησή τους, οι δε κομμουνιστές επιδίωκαν να τις προσαρμόσουν στις επιταγές του σταλινικού ολοκληρωτικού καθεστώτος.\nΠεθαίνει ο Θ. Ζαΐμης.\nΠεθαίνει ο Αλέξ. Παπαναστασίου ο οποίος θεωρείται με κοινή αναγνώριση ο κάλλιστος αγορητής στην ελληνική Βουλή.\nΕγκαινιάζεται το Ίδρυμα Κοινωνικών Ασφαλίσεων (ΙΚΑ), το οποίο είχε ιδρυθεί το 1934, με πρώτο διευθυντή τον Παναγιώτη Κανελλόπουλο.\n26 Δεκεμβρίου 1936\nΟ διάδοχος του θρόνου Παύλος, ονομάζεται επισμηναγός της Βασιλικής Αεροπορίας μετά την φοίτηση και την εκπαίδευσή του σαν χειριστή όπως οι υπόλοιποι δόκιμοι.\nΟ Α. Ν. 375 «περί κατασκοπίας» προστίθεται στο οπλοστάσιο των αντικομουνιστικών μέτρων.\nΟι διώξεις αντιφρονούντων ή ο εκτοπισμός τους από επιτροπές ασφαλείας δεν επινοούνται από το δικτατορικό καθεστώς. Είναι συνηθισμένο φαινόμενο της ελληνικής πολιτείας προκειμένου να αντιμετωπίζει έκτατες απειλές. Το καθεστώς Μεταξά απλώς βελτιώνει και καθιστά αποτελεσματικότερο τον υπάρχοντα μηχανισμό.\nΟ αντικομουνισμός την εποχή αυτή στην Ελλάδα, αλλά και στον κόσμο γενικά δεν είναι μια ανεξήγητη υστερία του αστικού κόσμου. Είναι υπερβολική, αλλά αναμενόμενη αντίδραση ενός κόσμου αντιμέτωπου με ένα κίνημα άκρως ανατρεπτικό και αποσταθεροποιητικό το οποίο δεν έχει ως στόχο την βελτίωση της δημοκρατίας αλλά την συντριβή της και την επιβολή ενός ολοκληρωτικού κράτους στο πρότυπο της Σοβιετικής Ένωσης του Στάλιν.\n· Αρχίζει η εφαρμογή του θεσμού της Κοινωνικής Ασφάλισης.\n· Ηλεκτροκινείται ο σιδηρόδρομος της Κηφισιάς.\n· Ο καθηγητής πανεπιστημίου Ιωάννης Συκουρτής κατηγορείται ως άθεος για τη μετάφραση του Συμποσίου του Πλάτωνα.\n· Με τον νόμο 952 ιδρύεται ο «Οργανισμός Εκδόσεως Σχολικών Βιβλίων» (ΟΕΣΒ).\n· Μια κρύα νύχτα του χειμώνα ο Γρηγόρης Μπιθικώτσης πηγαίνει να ακούσει τρεις μουσικούς που παίζουν σε ένα κουτούκι με τα μπουζούκια τους. Είναι ο Μάρκος Βαμβακάρης, ο Μανώλης Χιώτης και ο Στράτος Παγιουμτζής. Ο μικρός Γρηγόρης ενθουσιάζεται και ασπάζεται το ρεμπέτικο και λαϊκό τραγούδι.\n· Λειτουργεί η πρώτη «Επαγγελματική Σχολή Ορχηστρικής» υπό τη διεύθυνση της Κούλας Πράτσικα με συνεργάτες τους Ραλλού Μάνου, Νίκο Σκαλκώτα, Μενέλαο Παλλάντιο, Γιάννη Τσαρούχη, Στρατή Μυριβήλη, Λίνο Πολίτη κ.ά.\n· Άγγελος Τερζάκης: Η μενεξεδένια πολιτεία.\n· Γεννιέται ο τραγουδιστής Σταμάτης Κόκοτας.\n· Γεννιέται η ηθοποιός Μάρθα Βούρτση.\n· Γεννιέται στην Αλεξάνδρεια ο συνθέτης Μάνος Λοΐζος.\n· Γεννιέται η μουσική ερμηνεύτρια Φλέρυ Νταντωνάκη.\nΑρχίζει η κατασκευή από ελληνικό προσωπικό, χρήματα και μέσα με την ευθύνη του Πολεμικού Ναυτικού, παράκτιων οχυρών και παρατηρητηρίων επιτήρησης θαλάσσης, σε συνδυασμό με φράγματα ναρκών και ανθυποβρυχιακά δίχτυα για την προστασία ζωτικών λιμανιών και βάσεων της χώρας. Τα έργα λήγουν παραμονές της Ιταλικής επίθεσης για να αποδείξουν την αξία τους στη διάρκεια του πολέμου.\n13 Φεβρουαρίου 1937\nΟρκίζεται υφυπουργός αεροπορίας ο υποστράτηγος Π. Οικονομάκος ο οποίος επαναφέρει το θέμα του εράνου υπέρ της αεροπορίας με ενθαρρυντικά αποτελέσματα, συγκεντρώνοντας 800 εκατομμύρια δραχμές.\n7-8 Μαρτίου 1937\nΟ βασιλιάς Γεώργιος Β’ και το Ι. Μεταξάς επισκέπτονται την Κρήτη.\n21 Μαρτίου 1937\nΟργανώνονται νέες αντιδικτατορικές εκδηλώσεις κατά το μνημόσυνο του Ελ. Βενιζέλου στα Χανιά.\n3 Απριλίου 1937\nΜε το Βασιλικό Διάταγμα «περί καθορισμού απηγορευμένων ζωνών» κηρύσσεται η Λήμνος ως «επιτηρούμενη ζώνη».\nΠολιτικοί αρχηγοί υποβάλουν υπόμνημα στον Γεώργιο Β’, με το οποίο προσπαθούν να πείσουν τον μονάρχη ότι αποτελούν εναλλακτική λύση στη δικτατορία Μεταξά, αποδεχόμενοι πολλές από τις απαγορεύσεις της 4ης Αυγούστου.\nΑρχίζει η «Ελληνική Επιχείρηση» (Gretseskayia Operatsia) κατά των Ελλήνων της Σοβιετικής Ένωσης με την υπογραφή του Ιωσήφ Βησσαριόνοβιτς Τζουγκασβίλι (Στάλιν) ενώ έχει ήδη εξοντωθεί το σύνολο της εσωκομματικής αντιπολίτευσης. Ο διαχωρισμός των εθνών από το σταλινικό καθεστώς σε «προοδευτικά» και «αντιδραστικά» περιλαμβάνει μεταξύ των «αντιδραστικών» τους Έλληνες, τους Κορεάτες, τους Γερμανούς του Βόλγα, τους Τατάρους της Κριμαίας, τους Τσετσένους κ.ά. και έχει ως συνέπεια να αντιμετωπίζονται οι παραπάνω ως έχοντες «αντιδραστική» εθνική καταγωγή. Σταδιακά απαγορεύεται η λειτουργία των ελληνικών σχολείων, των θεάτρων, των πολιτιστικών κέντρων και των εκδοτικών οίκων. Κλείνουν ελληνικές εφημερίδες που ακολουθούσαν σκληρή σταλινική γραμμή και καταργούνται οι αυτόνομες Ελληνικές Περιοχές (μία στη Νότια Ρωσία και τρεις στην περιοχή της Μαριούπολης). Μεγάλης έκτασης συλλήψεις Ελλήνων πραγματοποιούνται στην κοιλάδα Κουμπάν στη Νότια Ρωσία με κύρια κατηγορία ότι συγκροτούν παράνομες ελληνικές εθνικιστικές οργανώσεις που στοχεύουν στη διάλυση της Σοβιετικής Ένωσης και στη δημιουργία ελληνικής δημοκρατίας στη Νότια Ρωσία. Οι συλληφθέντες εκτοπίζονται στη Σιβηρία όπου μέσα σε άθλιες συνθήκες ελάχιστοι επιζούν.\n· Το μήκος των σιδηροδρομικών γραμμών είναι 2.634 χλμ., το μήκος των αυτοκινητοδρόμων 15,8 χιλιάδες χλμ. με ασφαλτοστρωμένο το 2% των δρόμων, στους οποίους κυκλοφορούν 6.200 ιδιωτικά και 8.600 δημόσιας χρήσεως αυτοκίνητα. Το μήκος των τηλεγραφικών κυκλωμάτων φτάνει τα 47,7 χιλιάδες χλμ. Η εγκατεστημένη ισχύς ηλεκτρικής ενέργειας φτάνει τα 93.000KW, η παραγωγή ηλεκτρικού ρεύματος τις 271 εκατ. KWh και η συνολική κατανάλωση ενέργειας τους 1.296 τόνους ισοδύναμου άνθρακα.\n· Η εμπορική ναυτιλία έχει 607 πλοία άνω των 30 τόνων. Ο συνολικός στόλος των υπό ελληνική σημαία εμπορικών πλοίων ανεβαίνει στην ένατη θέση στην παγκόσμια κατάταξη, έναντι της ενδέκατης που κατείχε το 1914.\n· Οι γάμοι συνηθίζεται να γίνονται στα σπίτια συχνά με δανεικό νυφικό.\n· Εγκαινιάζονται οι ραδιοθάλαμοι του Ζαππείου που στεγάζουν τον ραδιοφωνικό σταθμό Αθηνών.\n· Ο Μιχάλης Μούσκος χειροτονείται διάκονος και μετονομάζεται σε Μακάριος.\n· Φτάνει στον Πειραιά από την Μασσαλία η καρδιά του βαρόνου ντε Κουμπερντέν (αναβιωτή των Ολυμπιακών Αγώνων) για να ταφεί σύμφωνα με την επιθυμία του στην Ολυμπία.\n· Η Ρουμανία γίνεται βασιλευομένη δικτατορία υπό τον Κάρολο.\n· Ιδρύεται η Σχολή Βιομηχανικών Σπουδών.\n· Αρχίζουν οι ανασκαφές στη Βεργίνα από τον καθηγητή Κ. Ρωμαίο.\n· Το Σεπτέμβριο ανεβαίνει για πρώτη φορά στην Επίδαυρο από το Εθνικό Θέατρο, η Ηλέκτρα του Σοφοκλή σε σκηνοθεσία Δημ. Ροντήρη και μουσική Δημ. Μητρόπουλου με την Κατίνα Παξινού και την Ελένη Παπαδάκη.\n· Ο Διονύσης Παπαγιαννόπουλος σπουδάζει στη δραματική σχολή του Εθνικού Θεάτρου και εμφανίζεται για πρώτη φορά στο έργο «Βασιλιάς Ληρ» του Σαίξπηρ, σε ρόλο που του αναθέτει ο δάσκαλός του Αιμήλιος Βεάκης.\n· Ο Κάρολος Κουν εγκαταλείπει το Κολέγιο και συνεργάζεται με τους θιάσους της Κυρίας Κατερίνας και της Μαρίκας Κοτοπούλη.\n· Ν. Καζαντζάκης: Οδύσσεια.\n· Γεννιέται στην Αθήνα ο ηθοποιός Γιάννης Φέρτης.\n· Γεννιέται επίσης στην Αθήνα η ηθοποιός Ξένια Καλογεροπούλου.\n· Πεθαίνει ο γλύπτης Γιαννούλης Χαλεπάς (γ. 1851)\n· Πεθαίνει ο ποιητής, χρονογράφος, κριτικός, διηγηματογράφος, θεατρικός συγγραφέας και ακαδημαϊκός Παύλος Νιρβάνας, ψευδώνυμο του Πέτρου Αποστολίδη (γ. 1866 στη Μαριούπολη της Ρωσίας).\n· Πεθαίνει ο ποιητής, πεζογράφος και θεατρικός συγγραφέας Γεώργιος Στρατήγης (γ. 1860 στις Σπέτσες).\nΟι Θ. Σοφούλης, Ιωάννης Θεοτόκης και Γ. Καφαντάρης δημοσιεύουν προκήρυξη κατά του μεταξικού καθεστώτος. Εκτοπίζεται ο Γ. Καφαντάρης.\n9 Ιανουαρίου 1938\nΤελούνται οι γάμοι του διαδόχου Παύλου με την πριγκίπισσα Φρειδερίκη των οίκων Ανόβερου και Χοχεντσόλερν.\nΕκτοπίζονται ο Γ. Παπανδρέου και ο Αλεξ. Μυλωνάς.\n10 Φεβρουαρίου 1938\nΣυλλαμβάνεται και εκτοπίζεται στην Πάρο ο Ανδρέας Μιχαλακόπουλος.\nΟι Γερμανικές δυνάμεις εισβάλουν στην Αυστρία.\n25 Μαρτίου 1938\nΠεθαίνει στην Αθήνα ο Ανδρέας Μιχαλακόπουλος, μετά την μεταφορά του από την εκτόπιση.\nΟ πρωθυπουργός της Τουρκίας Τζελάλ Μπαγιάρ επισκέπτεται την Αθήνα.\n2 Ιουνίου 1938\nΓίνεται η θεμελίωση των έργων για την κατασκευή αεροδρομίου στην περιοχή μεταξύ Αγ. Κοσμά και Ελληνικού Αττικής (Χασάνι).\n28 Ιουλίου 1938\nΠραγματοποιείται αντιμεταξική εξέγερση στην Κρήτη και καταλύονται οι αρχές στα Χανιά. Πρωτοστατούν οι Αριστομένης Μητσοτάκης, Περικλής Αργυρόπουλος, Εμμανουήλ Μάντακας κ.α. Χρηματοδότης της εξέγερσης ο διοικητής της Τράπεζας της Ελλάδος Εμμανουήλ Τσουδερός. Οι εξεγερθέντες καλούν τον βασιλιά να αποπέμψει τον Μεταξά.\n29 Ιουλίου 1938\nΚαταρρέει το κίνημα των Χανίων.\n17 Αυγούστου 1938\nΑρχίζουν οι δίκες των εξεγερθέντων στο έκτακτο στρατοδικείο Χανίων.\n10 Νοεμβρίου 1938\nΠεθαίνει στην Κωνσταντινούπολη ο αναμορφωτής του τουρκικού κράτους Μουσταφά Κεμάλ Ατατούρκ (πατέρας των Τούρκων).\n9 Δεκεμβρίου 1938\nΟ διάδοχος Παύλος αναλαμβάνει γενικός αρχηγός της ΕΟΝ (Εθνική Οργάνωσις Νέων).\n· Ο Αριστοτέλης Ωνάσης μεταφέρει την έδρα των επιχειρήσεών του στο Λονδίνο ερχόμενος πλησιέστερα στα κέντρα του διεθνούς εμπορίου.\n· Οι Έλληνες ανακαλύπτουν για πρώτη φορά τις εκπτώσεις. Καθιερώνεται το «δεκαήμερο φτήνιας» στα καταστήματα της χώρας.\n· Αρχίζουν ανασκαφές στο ανάκτορο του Νέστορα στην Πύλο από την Αρχαιολογική Εταιρεία και το πανεπιστήμιο του Σινσινάτι.\n· Ο Κάρολος Κουν σκηνοθετεί Βυσσινόκηπο στο Ελληνικό Ωδείο και ο μαθητής του Αλέξης Σολομός, Αρκούδα στον Αγγλοελληνικό Σύνδεσμο.\n· Ο Πέλλος Κατσέλης ορίζεται σκηνοθέτης στο νεοϊδρυμένο «Άρμα Θέσπιδος».\n· Ο Αλέκος Σακελάριος προσφέρει στη Γεωργία Βασιλειάδου ένα μικρό ρόλο στη μουσική κωμωδία «Κορίτσια της παντρειάς», που αποτελεί την αρχή μιας δεύτερης καριέρας για τη μεσήλικη ηθοποιό.\n· Ιδρύεται η «Εθνική Λυρική Σκηνή».\n· Ένας νεαρός κινηματογραφιστής ο Φιλοποίμην Φίνος αποφασίζει να γυρίσει μια ταινία μυθοπλασίας, «το Τραγούδι του χωρισμού», με πρωταγωνιστές τον Λάμπρο Κωνσταντάρα, την Ευγενία Δανίκα και την Λήδα Μιράντα. Μια νέα εποχή αρχίζει για τον ελληνικό κινηματογράφο.\n· Γεννιέται η συνθέτης Ελένη Καραΐνδρου.\n· Γεννιέται ο ηθοποιός Φαίδων Γεωργίτσης.\n· Γεννιέται η ηθοποιός Μάρθα Καραγιάννη.\n· Γεννιέται στην Αθήνα ο συνθέτης Σταύρος Ξαρχάκος.\n· Γεννιέται στο Ηράκλειο Κρήτης ο συνθέτης Γιάννης Μαρκόπουλος.\n· Γεννιέται στο Αγ. Αθανάσιο Δράμας ο τραγουδιστής Μαν. Αγγελόπουλος.\nΟι ιταλικές δυνάμεις αποβιβάζονται στα λιμάνια της Β. Ηπείρου, Αγ. Ιωάννη της Μεδούσης, Δυρράχιο, Αυλώνα και Αγ. Σαράντα. Ο βασιλιάς Αχμέτ Ζώγου καταφεύγει στην Ελλάδα.\nΟ Μουσολίνι δηλώνει ότι θα σεβαστεί την ακεραιότητα της Ελλάδας.\n21 Απριλίου 1939\nΔιαλύεται το Σώμα Προσκόπων και Οδηγών, που υπαγόταν παραδοσιακά στο παλάτι, με σκοπό την απορρόφηση των μελών του από την ΕΟΝ του Μεταξά.\nΟ Διοικητής της Τράπεζας της Ελλάδος Εμμανουήλ Τσουδερός εκτοπίζεται στη Σύρο.\nΕγκαινιάζονται τα Ναυπηγεία Σκαραμαγκά. Το κολοσσιαίο για τα ελληνικά δεδομένα έργο με τη συμβολή του Πολεμικού Ναυτικού, πραγματοποιείται σε χρόνο ρεκόρ από ελληνικά χέρια και χρήματα σε μια εποχή προπαρασκευής για την επερχόμενη λαίλαπα του μεγάλου πολέμου.\nΣε συζήτηση με τον ιταλό πρεσβευτή Εμμ. Γκράτσι, ο ο πρωθυπουργός Ι. Μεταξάς τονίζει: «σας εξουσιοδοτώ να τηλεγραφήσετε εις την κυβέρνησίν σας, ότι η Ελλάς ουδεμίαν έχει διάθεσιν να ενεργήση κατά της Ιταλίας, εκτός εάν η Ιταλία ήθελε θίξει ζωτικά συμφέροντα της Ελλάδος και προπαντός την ακεραιότητα του εδάφους της. Δια την περίπτωσιν αυτήν, η Ελλάς θα αμυνθεί της τιμής της και της ακεραιότητάς της μέχρις εσχάτων».\nΗ Γερμανία εισβάλει στην Πολωνία. Αρχίζει ο Β’ Παγκόσμιος Πόλεμος.\n18 Νοεμβρίου 1939\nΗ αστυνομία ψάχνει τα μυστικά τυπογραφία της εφημερίδας Ριζοσπάστης που εκδίδεται σε μέγεθος τετραδίου.


ΣΥΝΕΙΔΗΣΗΖωη & ΥγειαΝοσοκομείο Μεσολογγίου: Οι στόχοι για το μέλλον\n07 Απρ 2021 21:03 07 Απρ 2021 ΣΥΝΕΙΔΗΣΗ Ζωη & Υγεια, Κοινωνικα Νεα, Μεσολογγι\nΒασισμένοι σε «τομές» που ήδη έχουν γίνει στο Νοσοκομείο\nΜετά από τέσσερα χρόνια στο «τιμόνι» του Νοσοκομείου ο Π. Παπαδόπουλος αναλύει του στρατηγικούς στόχους του Επιχειρησιακού Σχεδίου του Νοσοκομείου για τα επόμενα χρόνια, μιλώντας στο «Δυτικά Fm92,8»\nΤο Νοσοκομείο Μεσολογγίου είναι ένα από πρώτα Νοσοκομεία στην Ελλάδα, που βάσει των εντολών του Υπουργείου Υγείας από τον περασμένο Αύγουστο, εκπόνησε και κατέθεσε ήδη το Επιχειρησιακό του Σχέδιο, στο οποίο αναλύονται οι στόχοι του Νοσοκομείου για τα επόμενα χρόνια. Μάλιστα, όπως ανέφερε, το Επιχειρησιακό Σχέδιο αποτελεί ένα από τα βασικά κριτήρια του Υπουργείου Υγείας για την αξιολόγηση των διοικητών. Και δεν κρύβει τη χαρά του για το γεγονός στο Νοσοκομείο Μεσολογγίου το Επιχειρησιακό Σχέδιο καταρτίστηκε από ομάδα έργου υπαλλήλων από διάφορες υπηρεσίες του Νοσοκομείου και όχι με ανάθεση σε ιδιώτη.\nΌπως εξήγησε ο Π. Παπαδόπουλος το Επιχειρησιακό Σχέδιο του Νοσοκομείου αποτυπώνει την κατάσταση του Νοσοκομείου σε όλα τα επίπεδα (στελέχωση, οικονομικά, ιατροτεχνολογικός εξοπλισμός, κτιριακές εγκαταστάσεις κτλ) και θέτει τους στρατηγικούς στόχους για τα επόμενα χρόνια. «Το μείζον» ανέφερε , «δεν είναι εμείς οι διοικητές να «βγάλουμε» την υποχρέωση απέναντι στο Υπουργείο, αλλά να παρακολουθούμε ανά τακτά χρονικά διαστήματα την εξέλιξη των στόχων που έχουμε θέσει. Έτσι έχουμε το εργαλείο να βλέπουμε κάθε φορά τι έχουμε κάνει και τι απομένει να κάνουμε, αλλά και βάσει αυτών να αξιολογούμαστε». Ειρήσθω εν παρόδω ο Π. Παπαδόπουλος έχει συμπληρώσει ήδη τέσσερα χρόνια θητείας στη διοίκηση του Νοσοκομείου Μεσολογγίου και από την έως τώρα εμπειρία του είναι σε θέση να περιγράψει πως ακριβώς μπορεί να λειτουργήσει το Επιχειρησιακό Σχέδιο.\n«Όταν ανέλαβα το Νοσοκομείο αριθμούσε περίπου 280 άτομα προσωπικό, σήμερα και λόγω της πανδημίας έχουμε 360 εργαζομένους» είπε χαρακτηριστικά αναφορικά με το κυρίαρχο ζήτημα της στελέχωσης που απασχολεί όλα τα Νοσοκομεία της χώρας. Το ίδιο ισχύει και για το ζήτημα του ιατροτεχνολογικού εξοπλισμού, που πολλές φορές συνδέεται με τις ελλείψεις σε προσωπικό.\n«Ο αξονικός τομογράφος που πήραμε από το παλιό Νοσοκομείο Αγρινίου φροντίσαμε να τον επισκευάσουμε αρχικά, γιατί για περίπου δυόμιση χρόνια «κάθονταν» και στη συνέχεια να τον αντικαταστήσουμε, πράγμα που έγινε. Βγήκαν πάνω από τα 4.000 αξονικές τομογραφίες στη διάρκεια της δικής μου θητείας, και ευελπιστούμε πως σύντομα θα έχουμε και ακτινοδιαγνώστη για το νέο μηχάνημα» ανέφερε για τη μοναδική ίσως σημαντική έλλειψη του Νοσοκομείου Μεσολογγίου σε επίπεδο ιατρικού προσωπικού.\nΟ μεγάλος στόχος για το Νοσοκομείο Μεσολογγίου είναι να λειτουργεί εν τοις πράγμασι αυτόνομα και σε επίπεδο οικονομικό, διοικητικό, τεχνικό κτλ. Προς αυτή τη κατεύθυνση ήδη έχουν γίνει οι πρώτες κινήσεις που έχουμ μάλιστα θεσμικό χαρακτήρα καθώς βάζουν τάξη, διαφάνεια στα του Νοσοκομείου και αποφέρουν έσοδα. Παράδειγμα η ηλεκτρονική συνταγογράφηση: «Αυξήσαμε πάρα πολύ την ηλεκτρονική συνταγογράφηση, σε ποσοστά της τάξης του 200 και 250%. Από περίπου 5.000 έως 6.000 ευρώ, σήμερα το Νοσοκομείο παίρνει περίπου 25.000 το μήνα από τον ΕΟΠΥΥ» ανέφερε.\nΥπογράμμισε μάλιστα ότι με «οδηγό» τέτοιες κινήσεις στους στόχους του Νοσοκομείου είναι η αναβάθμιση των κτιριακών εγκαταστάσεων και με δράσεις ενεργειακής αναβάθμισης (ήδη το Νοσοκομείο αναμένεται να λάβει επιχορήγηση 450.000 ευρώ από το ΠΔΕ για την αλλαγή των πορτοπαράθυρων), καθότι το προηγούμενο διάστημα είτε από προγράμματα του Υπουργείου, της 6ηςΥΠΕ, της Περιφέρειας, είτε μέσω δωρεών έγιναν σημαντικές παρεμβάσεις και ανανέωση του ιατροτεχνολογικού εξοπλισμού. Παράλληλα στους στρατηγικούς στόχους του Νοσοκομείου Μεσολογγίου περιλαμβάνεται η επιμόρφωση του προσωπικού (διοικητικού, οικονομικού, νοσηλευτικού) η στελέχωση (πέρα από την πλήρωση των κενών θέσεων στο αμιγώς ιατρικό – νοσηλευτικό κομμάτι) και η καλύτερη οργάνωση της τεχνικής υπηρεσίας με μηχανικούς και ανθρώπους της πληροφορικής (εκεί εξάλλου βασίζονται δράσεις, όπως η ηλεκτρονική συνταγογράφηση), καθώς επίσης η διασύνδεση του Νοσοκομείου με τα Κέντρα Υγείας της περιοχής μέσω δράσεων ευαισθητοποίησης και φυσικά καθότι πρόκειται για ένα μεγάλο θέμα για το Μεσολόγγι η αξιοποίηση του παλιού Νοσοκομείου σε συνεργασία με το Δήμο Μεσολογγίου.\nΔιαβάστε επίσης: Σχολεία: Ανοίγουν στις 12 Απριλίου τα Λύκεια σε όλη τη χώρα


Αυτή είναι η νέα συνεργασία- έκπληξη των H&M\nΤο σουηδικό brand ενώνει τις δυνάμεις του με ένα εμβληματικό όνομα της βρετανικής μόδας\nΓνωστή για τις iconic συνεργασίες της, η H&M μάς εκπλήσσει για μία ακόμα φορά ευχάριστα, ανακοινώνοντας μία νέα συλλογή που θα είναι διαθέσιμη σε όλα τα καταστήματα, καθώς και online στο hm.com από 22 Αυγούστου.\nΤο σουηδικό brand ενώνει τις δυνάμεις του με την πολυτελή βρετανική μάρκα Richard Allan που ιδρύθηκε το 1962 και είναι γνωστή για τα πρωτοποριακά της φουλάρια με τα τολμηρά σχέδια, τα αφηρημένα μοτίβα και τα ζωηρά χρώματα.\nΗ συλλογή, της οποίας τον σχεδιασμό ανέλαβε η εσωτερική ομάδα της H&M, αποτελείται από ρούχα στα οποία αποτυπώνονται τα εμβληματικά εμπριμέ μοτίβα των Richard Allan.\nΚομψά φορέματα, μπλούζες, φούστες, πουκάμισα, παντελόνια και αξεσουάρ είναι τα κομμάτια της συλλογής H&M x Richard Allan. Με έντονες επιρροές από την ξεχωριστή, συναρπαστική αύρα των 60s’, η πολυαναμενόμενη συλλογή παραμένει απόλυτα σύγχρονη, με τις μακριές γραμμές και τις εντυπωσιακές λεπτομέρειες να κυριαρχούν στα fashion items της.\nΨηλές λαιμοκόψεις, μανσέτες και διακριτικές πιέτες καθώς και μία χρωματική παλέτα αλλά και τα εντυπωσιακά τυπώματα είναι μερικά μόνο από τα στοιχεία που μάς κάνουν να ανυπομονούμε για την oh so british φθινοπωρινή ανανέωση της γκαρνταρόμπας μας.\nΑΝΑΚΟΙΝΩΣΗ ΣΥΝΕΡΓΑΣΙΑ HM RICHARD ALLAN\nΤο σουηδικό brand ενώνει για πρώτη φορά τις δυνάμεις του με την Αφρικανή σχεδιάστρια Palesa Mokubung Τα H&M ανακοίνωσαν μία πολύ ξεχωριστή, νέα συνεργασία\nΣώμα-Ευεξία Κυριακή 28.02.2021


ΛΕΩΝΙΔΑΣ Γ. ΜΑΡΓΑΡΙΤΗΣ: ΕΠΑΓΓΕΛΜΑ , ΠΟΛΙΤΕΥΤΗΣ\nΠολιτευτής, στοιχείο και φαινόμενο εκφυλισμού της πολιτικής ζωής. Συνήθως εκλεκτός του αρχηγού του Κόμματος η των κομματικών καθοδηγητών.\nΆπαξ και οριστεί υποψήφιος τον συνοδεύει αυτή η ιδιότητα εφ’ όρου ζωής.\nΗ βουλευτική έδρα στο Κοινοβούλιο του έχει γίνει αυτοσκοπός.\nΔεν βλέπει τίποτε πλέον της μίας και μοναδικής θέσης στο Ελληνικό Κοινοβούλιο.\nΚαι τι δεν κάνει προκειμένου να περιφρουρήσει όχι βέβαια την έδρα αλλά κυρίως και προεχόντως την ιδιότητα, πολιτευτής.\nΣύμπτωμα κι αυτή η ιδιότητα των κομμάτων χωρίς αρχές, θεσμοθετημένα όργανα και μέλη.\nΆπαξ αποκτήσει την ιδιότητα πολιτευτής οχυρώνεται στις πρώτες θέσεις προβολής των φώτων της δημοσιότητας, προβάλλει τον εαυτό του σα μελλοντικό σωτήρα, της οικουμένης ολόκληρης.\nΜην τολμήσει κανένας και αμφισβητήσει την κυριαρχία του σε θέση βολής των τηλεοπτικών φλας.\nΧάνει την αυτοκυριαρχία του και μετέρχεται κάθε δυνατό μέσο προκειμένου να προωθήσει τη φιγούρα του σε εμφανές ,στο κοινό θέση.\nΕπιδιώκει και πολλές φορές το επιτυγχάνει, με το αζημίωτο βέβαια, μιας και τόσο στον ημερήσιο τύπο όσο και στα ηλεκτρονικά μέσα, πάντα υπάρχει κάποιος ή κάποιοι που εξαργυρώνουν τη φιλοδοξία και την κενότητα του κυρίου πολιτευτή.\nΒέβαια το φαινόμενο καλλιεργούν κατά κανόνα τα κόμματα που θέλουν να ανταμείψουν τον αποτυχόντα στις εκλογές, με το να του αναθέτουν μια θέση Γενικού Γραμματέα κάποιου Υπουργείου, προέδρου κάποιου Νοσηλευτικού Ιδρύματος η Οργανισμού Κοινής Ωφελείας και ιδιαίτερης ασφαλώς ωφέλειας του ιδίου του πολιτευτή.\nΥπάρχουν ατυχώς άνθρωποι που την ιδιότητα του πολιτευτή έχουν ταυτίσει με την ύπαρξη τους, και αποτελεί γι’ αυτούς διακαή και συνήθως ,ανεκπλήρωτο πόθο.\nΕίναι γεγονός βέβαια ότι άνθρωποι που υπέκυψαν σε προτάσεις υποψηφιότητας είτε από κομματικούς σχηματισμούς είτε από αρχηγό κόμματος διακρινόμενοι από σοβαρότητά και ευθύνη μετά την αποτυχία τους επανέρχονται στα επαγγελματικά τους καθήκοντα. Εκεί που είναι καταξιωμένοι με την καθημερινότητα του επιστημονικού ή άλλου έργου τους.\nΈχει αποδειχθεί πως άνθρωποι αργόσχολοι, ανεπάγγελτοι που δεν εργάσθηκαν πότε και για κανένα λόγο, ασχολούνται συστηματικά με την πολιτική και επιχειρούν να την καταστήσουν από λειτούργημα σε επάγγελμα.\nΠροσωπικά δυστυχώς στη ζωή μου έλαχε να συναντηθώ με ανθρώπους που δήλωναν πολιτικοί χωρίς ωστόσο να είχαν ποτέ εκλεγεί βουλευτές.\nΠολιτευτές λοιπόν. Άνθρωποι των διαδρόμων και των προθαλάμων των διαφόρων κομματανθρώπων.\nΔεν καταπονούνται ούτε και τους ενδιαφέρει εάν στη θέση τους θα μπορούσε να βρεθεί και να επιλεγεί ένας ικανός, ένας κατάλληλος για τα κοινά πολίτης.\nΔεν τον απασχολεί παρά μόνο ο εαυτός του και το χόμπι του.\nΘα τους δεις να δηλώνουν πως ενδιαφέρονται η ενδιαφέρθηκαν για το τάδε πρόβλημα μίας περιοχής η μίας κατηγορίας συμπολιτών, χωρίς καν να τους το ζητήσει κανείς.\nΘα παρακολουθήσουν τη συνεδρίαση κάποιου Δημοτικού η Περιφερειακού Συμβουλίου και ακολούθως θα κάνουν δηλώσεις για την επίδειξη του ενδιαφέροντος τους για το ζήτημα η την έκβαση που είχε η συζήτηση του προβλήματος χωρίς φυσικά να τους ερωτήσει κανείς.\nΈτσι όπως σήμερα λειτουργούν τα κόμματα και όπως πολιτεύονται δεν πρόκειται ποτέ να εκλείψει ο τύπος του πολιτευτή, ανεξαρτήτως φύλου.\nΈβλεπα κατά την παρέλαση της Εθνικής επετείου στην εξέδρα των επισήμων κάποια κυρία, πολιτευτής κι εκείνη να στέκει επιδεικτικά στις πρώτες θέσεις των εκπροσώπων, εκπροσωπώντας και προβάλλοντας κι αυτή, μόνο και μόνο τον εαυτό της.\nΤα δε τοπικά φύλλα την επόμενη της γιορτής , συνόδευαν το όνομα της με την ιδιότητα της πολιτευτή του τάδε κόμματος.\nΕάν δεν υπάρξει θεσμοθέτηση με καταστατικές αρχές και κατοχυρωμένα δικαιώματα και υποχρεώσεις των μελών, με τον καθορισμό ειδικών δικαστηρίων για προσφυγή κατά των πράξεων των οργάνων η και του αρχηγού-προέδρου του κόμματος , για καταστρατήγηση διατάξεων του καταστατικού τους, τα νοσηρά φαινόμενα της εποχής μας θα συνεχίζουν να υπάρχουν και θα ξαναδούμε τετράδια σημειώσεων αρχηγών κομμάτων σε μελλοντικές εκθέσεις, όπως είδαμε πρόσφατα στην έκθεση του Αρχαιολογικού Μουσείου για τους Αχαιούς Προέδρους Δημοκρατίας, Πρωθυπουργούς και Προέδρους της Βουλής, συνδυασμό κόμματος που είχε συντάξει-καταρτίσει ο τότε αρχηγός του, αποκλειστικά με βάση τις δικές του προτιμήσεις και επιλογές η ενδεχομένως και του στενού περιβάλλοντος του.\nΜπορεί αυτό να αργήσει να συμβεί η να μη συμβεί ποτέ. Ανάλογα με το τι θα συμβεί, είναι βέβαιο πως η ιδιότητα που πολιτευτή θα ακολουθεί την πορεία της πολιτικής μας ζωής και φυσικά θα βαθμολογεί τις επιπτώσεις στα ήθη και τα πιστεύω του λαού, πάνω στην πολιτική και τους πολιτικούς.


Πασκουάλ: «Δεν έψαξα ποτέ αντικαταστάτη του Ντένμον» – Livefootball\nΟ Τσάβι Πασκουάλ έριξε τους τόνους εν όψει Εφές, απάντησε όμως στη φήμη για αντικατάσταση του Ντένμον και σχολίασε τις ήττες του Παναθηναϊκού από τη Μπασκόνια και την ΑΕΚ.\nΠαρά την άνετη επικράτηση της ομάδας του, ο Τσάβι Πασκουάλ δεν είχε όρεξη για πολλά λόγια. Ξέρει, άλλωστε, πως ακολουθεί η δύσκολη εκτός έδρας αναμέτρηση με τη φορμαρισμένη Αναντολού Εφές, ξέρει πως τα δεδομένα μπορούν εύκολα να αλλάξουν. Ο Καταλανός διέψευσε τη φήμη πως εξέτασε την αγορά των free agents για να βρει αντικαταστάτη του Μάρκους Ντένμον και έδωσε το σύνθημα εν όψει του αγώνα της Πέμπτης (16/11). “Νομίζω πως απόψε κάναμε την καλύτερη φετινή μας εμφάνιση. Ξεκινήσαμε με εξαιρετική άμυνα, ενώ στην επίθεση σκοράραμε άμεσα. Ελέγξαμε τον αγώνα από την αρχή έως το τέλος. Ευχαριστώ τον κόσμο, μας έδωσε πολλή βοήθεια και όταν είμαστε μαζί, είμαστε πάντα δυνατοί” είπε ο Πασκουάλ και ξεκαθάρισε πως: “Δεν έψαξα ποτέ παίκτη για να αντικαταστήσει τον Ντένμον, ως ομάδα κοιτάζουμε τι υπάρχει στην αγορά, όμως δεν αναζητήσαμε αθλητή. Το κακό είναι ότι παίζουμε ξανά σε 48 ώρες, πρέπει να βγάλουμε ένα νέο πλάνο, να προετοιμαστούμε για μια ομάδα που μετά τις δυο νίκες της έχει άλλη δυναμική”.\nΟ Πασκουάλ έκανε και ένα σχόλιο για όσα έγιναν στις αναμετρήσεις με τη Μπασκόνια και την ΑΕΚ, βάζοντας στο τραπέζι έναν ρεαλισμό που δίνει απαντήσεις σε πολλά ερωτήματα: “Οι οπαδοί και οι δημοσιογράφοι κρατούν εικόνες από…\nhttp://livefootball.gr/wp-content/uploads/2017/11/cf80ceb1cf83cebacebfcf85ceaccebb-ceb4ceb5cebd-ceadcf88ceb1cebeceb1-cf80cebfcf84cead-ceb1cebdcf84ceb9cebaceb1cf84ceb1cf83cf84ceac.jpg 350 620 Live Football https://livefootball.gr/wp-content/uploads/2017/12/logo-300x138.png Live Football2017-11-14 22:35:222017-11-14 22:35:22Πασκουάλ: «Δεν έψαξα ποτέ αντικαταστάτη του Ντένμον»\nΤρελάθηκε με τη νίκη του Παναθηναϊκού ο Μπεργκ\nΠασκουάλ: «Πρέπει να παραμείνουμε ταπεινοί»\nΤο έχει ρίξει στο μπιτς βόλεϊ ο Διαμαντίδης\nΟ Χουλτ διαψεύδει ότι έχει τάσεις φυγής\n«ΟΚ» Κάνιας και Πέλκας – OLAPAOK.GR Αποστόλου στο Bloomberg: Ενδιαφέρον για επενδύσεις...


Λουκάς, Κεφάλαιο 8, Κείμενο Βάμβα | Αγία Γραφή | Newlife4you.gr\n1 Και μετά ταύτα διήρχετο αυτός πάσαν πόλιν και κώμην, κηρύττων και ευαγγελιζόμενος την βασιλείαν του Θεού, και οι δώδεκα ήσαν μετ' αυτού,\n2 και γυναίκες τινές, αίτινες ήσαν τεθεραπευμέναι από πνευμάτων πονηρών και ασθενειών, Μαρία η καλουμένη Μαγδαληνή, εκ της οποίας είχον εκβή επτά δαιμόνια, Matt 27:55, Mark 16:9\n3 και Ιωάννα η γυνή του Χουζά, επιτρόπου του Ηρώδου, και Σουσάννα και άλλαι πολλαί, αίτινες διηκόνουν αυτόν από των υπαρχόντων αυτών.\n4 Επειδή δε συνέτρεχεν όχλος πολύς και ήρχοντο προς αυτόν από πάσης πόλεως, είπε διά παραβολής· Matt 13:3, Mark 4:2\n5 Εξήλθεν ο σπείρων, διά να σπείρη τον σπόρον αυτού. Και ενώ έσπειρεν, άλλο μεν έπεσε παρά την οδόν και κατεπατήθη, και τα πετεινά του ουρανού κατέφαγον αυτό·\n6 άλλο δε έπεσεν επί την πέτραν και αναφυέν εξηράνθη, διότι δεν είχεν ικμάδα·\n7 και άλλο έπεσεν εις το μέσον των ακανθών, και συμφυτρώσασαι αι άκανθαι απέπνιξαν αυτό·\n8 και άλλο έπεσεν επί την γην την αγαθήν, και αναφυέν έκαμε καρπόν εκατονταπλασίονα. Ταύτα λέγων, εφώναζεν· Ο έχων ώτα διά να ακούη, ας ακούη.\n9 Ηρώτων δε αυτόν οι μαθηταί αυτού, λέγοντες· Τι σημαίνει η παραβολή αύτη; Matt 13:10, Mark 4:10\n10 Ο δε είπεν· Εις εσάς εδόθη να γνωρίσητε τα μυστήρια της βασιλείας του Θεού, εις δε τους λοιπούς διά παραβολών, διά να μη βλέπωσιν ενώ βλέπουσι και να μη καταλαμβάνωσιν ενώ ακούουσιν. 2 Cor 3:5, Matt 11:25, 2 Cor 3:14, Isa 6:9, Ezek 12:2, Matt 13:14, Mark 4:12, John 12:40, Acts 28:26, Rom 11:8\n11 Αύτη δε είναι η παραβολή· Ο σπόρος είναι ο λόγος του Θεού· Matt 13:18, Mark 4:13\n12 οι δε σπειρόμενοι παρά την οδόν είναι οι ακούοντες, έπειτα έρχεται ο διάβολος και αφαιρεί τον λόγον από της καρδίας αυτών, διά να μη πιστεύσωσι και σωθώσιν.\n13 Οι δε επί της πέτρας είναι εκείνοι οίτινες, όταν ακούσωσι, μετά χαράς δέχονται τον λόγον, και ούτοι ρίζαν δεν έχουσιν, οίτινες προς καιρόν πιστεύουσι και εν καιρώ πειρασμού αποστατούσι. Matt 13:20, Mark 4:16\n14 Το δε πεσόν εις τας ακάνθας, ούτοι είναι εκείνοι οίτινες ήκουσαν, και υπό μεριμνών και πλούτου και ηδονών του βίου υπάγουσι και συμπνίγονται και δεν τελεσφορούσι. Matt 19:23, Mark 10:23, Luke 18:24, 1 Tim 6:9\n15 Το δε εις την καλήν γην, ούτοι είναι εκείνοι, οίτινες ακούσαντες τον λόγον, κρατούσιν εν καρδία καλή και αγαθή και καρποφορούσιν εν υπομονή.\n16 Ουδείς δε λύχνον ανάψας, σκεπάζει αυτόν με σκεύος και θέτει υποκάτω κλίνης, αλλά θέτει επί του λυχνοστάτου, διά να βλέπωσι το φως οι εισερχόμενοι. Matt 5:15, Mark 4:21, Luke 11:33\n17 Διότι δεν υπάρχει κρυπτόν, το οποίον δεν θέλει γείνει φανερόν; ουδέ απόκρυφον, το οποίον δεν θέλει γείνει γνωστόν και ελθεί εις το φανερόν. Job 12:22, Matt 10:26, Mark 4:22, Luke 12:2\n18 Προσέχετε λοιπόν πως ακούετε· διότι όστις έχει, θέλει δοθή εις αυτόν, και όστις δεν έχει, και εκείνο το οποίον νομίζει ότι έχει θέλει αφαιρεθή απ' αυτού. Matt 13:12, Matt 25:29, Mark 4:25, Luke 19:26\n19 Ήλθον δε προς αυτόν η μήτηρ και οι αδελφοί αυτού και δεν ηδύναντο διά τον όχλον να πλησιάσωσιν αυτόν. Matt 12:46, Matt 13:55, Mark 3:31\n20 Και απηγγέλθη προς αυτόν υπό τινών λεγόντων· Η μήτηρ σου και οι αδελφοί σου ίστανται έξω θέλοντες να σε ίδωσιν.\n21 Ο δε αποκριθείς είπε προς αυτούς· Μήτηρ μου και αδελφοί μου είναι ούτοι, οι ακούοντες τον λόγον του Θεού και πράττοντες αυτόν. John 15:14, 2 Cor 5:16\n22 Και εν μιά των ημερών εισήλθεν εις πλοίον αυτός και οι μαθηταί αυτού, και είπε προς αυτούς· Ας διέλθωμεν εις το πέραν της λίμνης· και εσηκώθησαν. Matt 8:23, Mark 4:35\n23 Ενώ δε έπλεον, απεκοιμήθη. Και κατέβη ανεμοστρόβιλος εις την λίμνην, και εγεμίζετο το πλοίον και εκινδύνευον.\n24 Προσελθόντες δε εξύπνησαν αυτόν, λέγοντες· Επιστάτα, Επιστάτα, χανόμεθα. Ο δε σηκωθείς επετίμησε τον άνεμον και την ταραχήν του ύδατος, και έπαυσαν, και έγεινε γαλήνη.\n25 Είπε δε προς αυτούς, που είναι η πίστις σας; Και φοβηθέντες εθαύμασαν, λέγοντες προς αλλήλους· Τις λοιπόν είναι ούτος, ότι και τους ανέμους προστάζει και το ύδωρ, και υπακούουσιν εις αυτόν; Job 26:12, Psa 107:25\n26 Και κατέπλευσαν εις την χώραν των Γαδαρηνών, ήτις είναι αντιπέραν της Γαλιλαίας. Matt 8:28, Mark 5:1\n27 Και καθώς εξήλθεν επί την γην, υπήντησεν αυτόν άνθρωπός τις εκ της πόλεως, όστις είχε δαιμόνια από χρόνων πολλών, και ιμάτιον δεν ενεδύετο και εν οικία δεν έμενεν, αλλ' εν τοις μνήμασιν.\n28 Ιδών δε τον Ιησούν, ανέκραξε και προσέπεσεν εις αυτόν και μετά φωνής μεγάλης είπε· Τι είναι μεταξύ εμού και σου, Ιησού, Υιέ του Θεού του Υψίστου; δέομαί σου, μη με βασανίσης.\n29 Διότι προσέταξεν εις το πνεύμα το ακάθαρτον να εξέλθη από του ανθρώπου. Επειδή προ πολλών χρόνων είχε συναρπάσει αυτόν, και εδεσμεύετο με αλύσεις και εφυλάττετο με ποδόδεσμα και διασπών τα δεσμά, εφέρετο υπό του δαίμονος εις τας ερήμους.\n30 Και ηρώτησεν αυτόν ο Ιησούς, λέγων· Τι είναι το όνομά σου; Ο δε είπε· Λεγεών· διότι δαιμόνια πολλά εισήλθον εις αυτόν·\n31 και παρεκάλουν αυτόν να μη προστάξη αυτά να απέλθωσιν εις την άβυσσον.\n32 Ήτο δε εκεί αγέλη χοίρων πολλών βοσκομένων εν τω όρει· και παρεκάλουν αυτόν να επιτρέψη εις αυτά να εισέλθωσιν εις εκείνους· και επέτρεψεν εις αυτά.\n33 Εξελθόντα δε τα δαιμόνια από του ανθρώπου, εισήλθον εις τους χοίρους, και ώρμησεν η αγέλη κατά του κρημνού εις την λίμνην και απεπνίγη.\n34 Ιδόντες δε οι βοσκοί το γενόμενον έφυγον, και απελθόντες απήγγειλαν εις την πόλιν και εις τους αγρούς.\n35 Και εξήλθον διά να ίδωσι το γεγονός, και ήλθον προς τον Ιησούν και εύρον τον άνθρωπον, εκ του οποίου είχον εξέλθει τα δαιμόνια, καθήμενον παρά τους πόδας του Ιησού, ενδεδυμένον και σωφρονούντα· και εφοβήθησαν.\n36 Διηγήθησαν δε προς αυτούς και οι ιδόντες πως εσώθη ο δαιμονιζόμενος.\n37 Και άπαν το πλήθος της περιχώρου των Γαδαρηνών παρεκάλεσαν αυτόν να αναχωρήση απ' αυτών, διότι κατείχοντο υπό μεγάλου φόβου, αυτός δε εμβάς εις το πλοίον υπέστρεψεν. Acts 16:39\n38 Ο δε άνθρωπος, εκ του οποίου είχον εξέλθει τα δαιμόνια, παρεκάλει αυτόν να ήναι μετ' αυτού· ο Ιησούς όμως απέλυσεν αυτόν, λέγων. Mark 5:18\n39 Επίστρεψον εις τον οίκόν σου και διηγού όσα έκαμεν εις σε ο Θεός· και ανεχώρησε κηρύττων καθ' όλην την πόλιν όσα έκαμεν εις αυτόν ο Ιησούς.\n40 Ότε δε υπέστρεψεν ο Ιησούς, υπεδέχθη αυτόν ο όχλος· διότι πάντες ήσαν περιμένοντες αυτόν.\n41 Και ιδού, ήλθεν άνθρωπος ονομαζόμενος Ιάειρος, όστις ήτο άρχων της συναγωγής και πεσών εις τους πόδας του Ιησού, παρεκάλει αυτόν να εισέλθη εις τον οίκον αυτού, Matt 9:18, Mark 5:22\n42 διότι είχε θυγατέρα μονογενή ως ετών δώδεκα, και αύτη απέθνησκεν. Ενώ δε επορεύετο, οι όχλοι συνέθλιβον αυτόν.\n43 Και γυνή τις έχουσα ρύσιν αίματος δώδεκα έτη, ήτις δαπανήσασα εις ιατρούς όλον τον βίον αυτής δεν ηδυνήθη να θεραπευθή υπ' ουδενός, Matt 9:20, Mark 5:25, Lev 15:25\n44 πλησιάσασα όπισθεν ήγγισε το άκρον του ιματίου αυτού, και παρευθύς εστάθη η ρύσις του αίματος αυτής.\n45 Και είπεν ο Ιησούς· Τις μου ήγγισε; και ενώ ηρνούντο πάντες, είπεν ο Πέτρος και οι μετ' αυτού· Επιστάτα, οι όχλοι σε συμπιέζουσι και σε συνθλίβουσι, και λέγεις· Τις μου ήγγισεν;\n46 Ο δε Ιησούς είπε· Μου ήγγισέ τις· διότι εγώ ενόησα ότι εξήλθε δύναμις απ' εμού.\n47 Ιδούσα δε η γυνή ότι δεν εκρύφθη, ήλθε τρέμουσα και προσπεσούσα εις αυτόν, απήγγειλε προς αυτόν ενώπιον παντός του λαού διά ποίαν αιτίαν ήγγισεν αυτόν, και ότι παρευθύς ιατρεύθη.\n48 Ο δε είπε προς αυτήν· Θάρρει, θύγατερ, η πίστις σου σε έσωσεν· ύπαγε εις ειρήνην.\n49 Ενώ δε ελάλει έτι, έρχεταί τις παρά του αρχισυναγώγου, λέγων προς αυτόν ότι απέθανεν η θυγάτηρ σου· μη ενόχλει τον Διδάσκαλον. Mark 5:35\n50 Ο δε Ιησούς ακούσας απεκρίθη προς αυτόν, λέγων· Μη φοβού· μόνον πίστευε, και θέλει σωθή.\n51 Και ότε εισήλθεν εις την οικίαν, δεν αφήκεν ουδένα να εισέλθη ειμή τον Πέτρον και Ιάκωβον και Ιωάννην και τον πατέρα της κόρης και την μητέρα.\n52 Έκλαιον δε πάντες και εθρήνουν αυτήν. Ο δε είπε· Μη κλαίετε· δεν απέθανεν, αλλά κοιμάται. John 11:11\n53 Και κατεγέλων αυτόν, εξεύροντες ότι απέθανεν.\n54 Αλλ' αυτός εκβαλών έξω πάντας και πιάσας την χείρα αυτής, εφώναξε λέγων· Κοράσιον, σηκώθητι.\n55 Και υπέστρεψε το πνεύμα αυτής, και ανέστη παρευθύς, και προσέταξε να δοθή εις αυτήν να φάγη.\n56 Και εξεπλάγησαν οι γονείς αυτής. Ο δε παρήγγειλεν εις αυτούς να μη είπωσιν εις μηδένα το γεγονός.


20:16 - 01/09/2021\nΣούπερ μάρκετ - λιανεμπόριο: Οι νέες αλλαγές για εμβολιασμένους και ανεμβολίαστους\nΗ εισήγηση της Επιτροπής φέρνει μεγάλες αλλαγές σε σούπερ μάρκετ και λιανεμπόριο, ενώ βάζει στο «στόχαστρο» την μετακίνηση των ανεμβολίαστων. Αναλυτικά η πρόταση των λοιμωξιολόγων.\n06:59 - 29/08/2021\nΑυτή τη στιγμή, όσα μέτρα έχουν ανακοινωθεί και θα ισχύουν από τις 13 Σεπτεμβρίου έως τέλη Μαρτίου, αφορούν μόνο όσους δεν έχουν εμβολιαστεί, ή δεν έχουν νοσήσει, ωστόσο εφόσον τα πράγματα δεν πάνε καλά, δεν αποκλείεται να δούμε νέα, ακόμα πιο αυστηρά μέτρα και για τους ανεμβολίαστους, αλλά πιθανώς και για τους εμβολιασμένους. Σενάρια για click away ή rapid test για τα ψώνια.\n20:14 - 27/08/2021\nΣούπερ μάρκετ - Λιανεμπόριο: Πώς θα ψωνίζουμε από 13 Σεπτεμβρίου\nΤι ισχύει για τις αγορές σε σούπερ μάρκετ και λιανεμπόριο. Τι θα γίνει με τους ανεμβολίαστους.\n07:43 - 25/08/2021\nΝέο πακέτο με μέτρα αν αποτύχουν όσα ανακοινώθηκαν\nΈνα νέο πακέτο με μέτρα φαίνεται πως έχει στο συρτάρι η κυβέρνηση, για την περίπτωση που αποτύχουν όσα ανακοινώθηκαν χθες και ισχύουν από 13 Σεπτεμβρίου.\n19:20 - 24/08/2021\nΝέα μέτρα στα καταστήματα λιανεμπορίου; Οι ανεμβολίαστοι αναμένουν στο... ακουστικό τους\nΜεγάλη η συζήτηση που έχει ήδη ξεκινήσει για τους ανεμβολίαστους και τα καταστήματα λιανεμπορίου. Πάμε προς νέα μέτρα;\n19:40 - 02/08/2021\nΣφίγγει ο κλοιός για τους ανεμβολίαστους, ακόμη και για να μπουν στα σούπερ μάρκετ. Η νέα πρόταση «βόμβα».\n10:36 - 26/07/2021\n23:18 - 02/07/2021\nΝέα μέτρα από 5 Ιουλίου: Όσα αλλάζουν σε κέντρα διασκέδασης, εστίαση, λιανεμπόριο - Νέο ΦΕΚ\nΤα νέα μέτρα θα ισχύσουν από τη Δευτέρα 5/7 και έως 12/7 και ώρα 06:00.\n21:44 - 16/06/2021\nΠρος νέα χαλάρωση μέτρων σε λιανεμπόριο και τουρισμό - Το παράθυρο για «προνόμια» εμβολιασμένων\nΟι σχεδιασμοί της κυβέρνησης για λιανεμπόριο - τουρισμό και οι «διευκολύνσεις» για τους εμβολιασμένους κατά της Covid-19 πολίτες.


Η Εφορεία Αρχαιοτήτων Άρτας συμμετέχει στην δράση «Περιβάλλον και Πολιτισμός – Πνοές Ανέμων» – ArtaNews\nΗ Εφορεία Αρχαιοτήτων Άρτας συμμετέχει στην δράση «Περιβάλλον και Πολιτισμός – Πνοές Ανέμων»\n18/10/17, 9:31 πμ:\n• Την Πέμπτη 19 Οκτωβρίου 2017 και ώρα 9.30π.μ. έως 13.00, εκπαιδευτικό πρόγραμμα με τίτλο: «Ας ανοίξουμε τον κλίβανο», με τη συμμετοχή Δημοτικών Σχολείων της Άρτας. Οι μαθητές θα γνωρίσουν τη διαδικασία παραγωγής κεραμικών αντικειμένων από το στάδιο επεξεργασίας της πρώτης ύλης έως το ψήσιμο στον κλίβανο με τη συμβολή της φωτιάς και του αέρα, και τη διακόσμησή του. Το πρόγραμμα θα πλαισιώσουν δραστηριότητες (παιχνίδια, κατασκευές), με στόχο την καλύτερη κατανόηση του θέματος, αλλά και περιήγηση στην περιοδική έκθεση με θέμα «Νεώτερη κεραμεική από την Άρτα 16ος-20οςαι.». Για την υλοποίηση του προγράμματος θα χρησιμοποιηθεί η μουσειοσκευή του Κέντρο Μελέτης Νεώτερης Κεραμικής – Ίδρυμα Γ. Ψαροπούλου.\n• Την Παρασκευή 20 Οκτωβρίου 2017 και ώρα 10.00π.μ., εκπαιδευτικό πρόγραμμα με τίτλο «Αέρινες Νότες», με τη συνεργασία του κ. Γεώργιου Πολύζου, καλλιτέχνη και κατασκευαστή αρχαίων μουσικών οργάνων, και το Μουσικό Σχολείο της Άρτας. Με αφετηρία τα πνευστά και άλλα μουσικά όργανα που εντοπίστηκαν στην Αμβρακία, οι μαθητές θα έχουν την ευκαιρία να γνωρίσουν τα μουσικά όργανα κατά την αρχαιότητα, την κατασκευή και τη χρήση τους. Στόχος είναι η παραγωγή γόνιμου «μουσικού» διαλόγου ανάμεσα στους συμμετέχοντες.\nZητείται βοηθός Φυσικοθεραπευτή\nΔΕΛΤΙΟ ΤΥΠΟΥ Κ.Π.Ν.Α. – ΣΥΝΑΝΤΗΣΗ Τ.ΟΜ.Υ. & Κ.…\nΤο Κέντρο Πρόληψης των Εξαρτήσεων & Προαγωγής της Ψυχοκοινωνική Υ…


(ΑΧΡΗ)Αρχιεπίσκοπος Αθηνών Ιερώνυμος : Ναι στο τζαμί… Όχι στο τάμα του Έθνους…Οργή Ιερώνυμου κατα του Τάματος του Έθνους – “Εκτός τόπου και χρόνου” δηλώνει ο Αρχιεπίσκοπος για την αναζωπύρωση του θέματος | ONLINE-PRESS\nΑρχική Uncategorized (ΑΧΡΗ)Αρχιεπίσκοπος Αθηνών Ιερώνυμος : Ναι στο τζαμί… Όχι στο τάμα του Έθνους…Οργή...\n(ΑΧΡΗ)Αρχιεπίσκοπος Αθηνών Ιερώνυμος : Ναι στο τζαμί… Όχι στο τάμα του Έθνους…Οργή Ιερώνυμου κατα του Τάματος του Έθνους – “Εκτός τόπου και χρόνου” δηλώνει ο Αρχιεπίσκοπος για την αναζωπύρωση του θέματος\n“Εκτός τόπου και χρόνου” δηλώνει ο Αρχιεπίσκοπος για την αναζωπύρωση του θέματος\nΟργή Ιερώνυμου για το Τάμα του Έθνους\nΑποστάσεις από την κίνηση για το Τάμα του Έθνους τηρεί και ο Αρχιεπίσκοπος κ. Ιερώνυμος, ο οποίος, μιλώντας στο πλαίσιο της παρουσίασης του Τόμου του Δ’ Διεθνούς Επιστημονικού Συνεδρίου με θέμα «Ελληνικός και Ευρωπαϊκός Διαφωτισμός» από την Ειδική Συνοδική Επιτροπή Πολιτιστικής Ταυτότητας, χαρακτήρισε «εκτός τόπου και χρόνου» την όλη διαδικασία.\nΜε τη δήλωσή του αυτή ο κ. Ιερώνυμος διαχωρίζει τη θέση του και από τους μητροπολίτες εκείνους που έχουν παρέμβει (Καλαβρύτων, Πειραιώς κ.ά.) για τη στήριξη της πρωτοβουλίας που έχουν αναλάβει ο Ιωάννης και η Αικατερίνη Αναγνωστοπούλου, αλλά και από τους βουλευτές που είχαν καταθέσει σχετική ερώτηση στη Βουλή, η οποία τελικά αποσύρθηκε.\n«Μας έχει κουράσει αυτό το περίφημο θέμα του Τάματος του Έθνους, διότι όσοι ήρθαμε σε επαφή με τον άνθρωπο αυτό, γιατί και η Σύνοδος ασχολήθηκε πάρα πολλές φορές, έχει όλη την καλή διάθεση, αλλά είναι εκτός τόπου και χρόνου. Δεν μπορούμε τέτοιες μεγάλες ιδέες να τις βάζουμε σε συζήτηση, όταν δεν ξέρουμε περί τίνος πρόκειται» υποστήριξε ο Αρχιεπίσκοπος.\nΑναφερόμενος στον κ. Αναγνωστόπουλο τόνισε: «Ο άνθρωπος αυτός ξεκίνησε και είπε ότι έχει εκατομμύρια ρευστού χρήματος, έχει 70 οικόπεδα περίπου στην Αττική και έχει συγκροτήσει ο ίδιος μια επιτροπή και θέλει παράλληλα την άδεια της Εκκλησίας ώστε να έχει ένα χαρτί. Τον καλέσαμε και τον ρωτήσαμε πού είναι και πόσα είναι τα λεφτά. Δεν τα ζητάμε, αλλά να ξέρουμε πώς θα προχωρήσουμε. Σε αυτή την ερώτηση δεν έχουμε λάβει καμία απάντηση. Ζητήσαμε να μας πει πού είναι τα οικόπεδα, αλλά ούτε εδώ λάβαμε κάποια απάντηση. Αντιθέτως, έχει μερικές φαντασιώσεις, θέλει οπωσδήποτε να γίνει πάνω στα Τουρκοβούνια, όπως είχε αποφασιστεί παλαιότερα».\nΣε ό,τι αφορά το Τάμα σημείωσε: «Φέρουμε στην πλάτη μας ένα μεγάλο βάρος και οι κατά καιρούς κυβερνήσεις. Συγκεντρώθηκε από έρανο ένα μεγάλο ποσό για αυτό το θέμα (435 εκατομμύρια δραχμές) και αυτά δεν ξέρουμε αν υπάρχουν, πού είναι και αν έχουν δαπανηθεί. Του είπα και απόψε, σε μια εκδήλωση που τον συνάντησα, “εσύ φταις που δεν προχωράει το θέμα”. Του κάναμε πρόταση να υπάρχει μια επιτροπή η οποία θα είναι ανεξάρτητη, αλλά θα συμμετέχει και η Εκκλησία. Όμως, όλα αυτά είναι στον αέρα! Είμαστε έτοιμοι να συζητήσουμε, αλλά πάνω σε μια βάση που να είναι σοβαρή, ώστε να υπάρξει αποτέλεσμα.\nΠολλοί άνθρωποι καταφέρνουν με αυτό το σύνθημα, που δεν ξέρουν τι γίνεται, να δημιουργούνται τεράστια προβλήματα και να την πληρώνουν άλλοι. Η Εκκλησία το αντιμετώπισε πολλές φορές και το λέω και επίσημα: είμαστε έτοιμοι να συνεργαστούμε με τον άνθρωπο που θέλει να διαθέσει όλη του την περιουσία, αλλά να υπάρχει μια σοβαρή βάση».\nΜε αφορμή την παρουσίαση του τόμου, ο κ. Ιερώνυμος ανέφερε: «… Με ένα νέο έργο πλουτίζεται η εκδοτική σειρά των Πρακτικών των Επιστημονικών Συνεδρίων της Ιεράς Συνόδου για την Ελληνική Επανάσταση. (…) Ο ελληνικός Διαφωτισμός είχε τη σημαντική διαφορά σε σχέση με τον ευρωπαϊκό ότι δεν αναπτύχθηκε σε αντίθεση προς την Εκκλησία και, παρά τις επί μέρους αποκλίσεις, σχεδόν όλες οι πνευματικές ζυμώσεις συντελέσθηκαν με την Εκκλησία πρωτοστατούσα. Οι Πατέρες μας διείδαν σοφά ότι ο Αγώνας είχε δύο όψεις: τον αγώνα για την ελευθερία του σώματος και τον αγώνα για την ελευθερία του πνεύματος. (…) Στις μέρες μας βιώνουμε το εξής παράδοξο: ενώ ανθεί η εκπαίδευση εν αφθονία σε όλη την οικουμένη, υπάρχει απερίγραπτη ηθική και πνευματική ένδεια, η οποία μάλιστα οδηγεί τους ανθρώπους σε εξαθλίωση, χωρίς να αναπαύει την ψυχή τους. Συμβαίνει λοιπόν και σήμερα, στην τόσο προηγμένη μας εποχή, με την υπερπερίσσεια γνώσεων, να έχουμε ανάγκη από τα φώτα μιας ουσιαστικής παιδείας και τη σοφία φωτισμένων διδασκάλων…».\nΣτη συνέχεια, ο Μητροπολίτης Δημητριάδος και Αλμυρού κ. Ιγνάτιος, πρόεδρος της Ειδικής Συνοδικής Επιτροπής Πολιτιστικής Ταυτότητας, κλείνοντας την εκδήλωση της παρουσίασης του Δ’ Τόμου των Πρακτικών του Δ’ Διεθνούς Επιστημονικού Συνεδρίου, ανακοίνωσε ότι το ΣΤ’ Διεθνές Επιστημονικό Συνέδριο θα πραγματοποιηθεί στις 6 και 7 Οκτωβρίου 2017, με θέμα: «Πολεμικές συγκρούσεις και τόποι καθαγιασμού του Απελευθερωτικού Αγώνος κατά την Επανάσταση του 1821».\nΠαρακάτω στο βιντεο …Η ΑΛΗΘΕΙΑ ΣΤΑ ΨΕΜΑΤΑ ΤΟΥ ΙΕΡΩΝΥΜΟΥ…\nΤο «Τάμα του Έθνους» ΠΡΟΔΙΔΕΤΑΙ !!! Συνειδητά από την Εκκληcia προς χάριν των πολίτικων συμφερόντων..


Χτες υποστήριξα τον κοινοβουλευτικό εκπρόσωπο του ΣΥΡΙΖΑ Νίκο Φίλη που είπε πως το εμπόριο "θαυματουργών οστών" πρέπει να σταματήσει (ή τουλάχιστον να μην το πληρώνουμε εμείς).\nΕίχε πει με δηκτικό τρόπο: «Δηλαδή δυο αρχηγοί κρατών επισκέφτηκαν επί ΣΥΡΙΖΑ την Ελλάδα και είναι το 'Αγιο Φως και τα λείψανα της Αγίας Βαρβάρας». Λίγες ώρες αργότερα η Εκκλησία κατηγόρησε τον Φίλη ότι μας γυρίζει στον Μεσαίωνα “αφού επιδιώκει να περιορίσει τη συνταγματικά κατοχυρωμένη ελευθερία της θρησκείας‘, πράγμα που είναι φυσικά η μπούρδα του αιώνα γιατί στον Μεσαίωνα η θρησκεία έλυνε και έδενε και σκότωνε επίσης…\nΕυκαιρία να σπάσει ο φαύλος κύκλος…\nΟπως οι στρατηγοί της αρχαιότητας θυσίαζαν στους θεούς προτού ξεκινήσουν την εκστρατεία, έτσι και ο Σούπερ Βαρούφας, προτού αναχωρήσει για το Eurogroup, θυσίασε στον βωμό των καθαριστριών του υπουργείου Οικονομικών (οι οποίες είναι κάτι σαν τις Εστιάδες για τον ΣΥΡΙΖΑ...) και ύστερα έφυγε για να πολεμήσει τους κακούς!\nΚαθώς πλησιάζει μεσημέρι Δευτέρας και ξεκινώ τη σημερινή στήλη, αναρωτιέμαι, αν, με τον Σούπερ Βαρούφα at large στο Eurogroup, αύριο ο κόσμος μας θα είναι όπως τον αφήσαμε χθες.\nΑν θα εξακολουθούμε να ελπίζουμε σε μια συμφωνία με τους εταίρους ή όχι...\nΞεφτιλίσατε την Αριστερά…\nΕίμαι αριστερός, τι να κάνουμε, έχω αυτό το… κουσούρι.\nΕδώ κάποιοι έχουν άλλα κι άλλα κουσούρια εδώ θα κολλήσουμε.\nΜεγάλωσα, όχι στις αγκάλες του ΚΚΕ, δεν μου έμαθαν την Τρίτη Διεθνή από κούνια, δεν κόλλησα ποτέ αφίσες του Κόμματος, ούτε προσκύνησα τα ιερά τοτέμ της Σοβιετικής Ένωσης.\nΕίμαι από τους άλλους, τους ρομαντικούς που πίστεψαν σε μια ευρωπαϊκή αριστερά που δεν θα είχε καμιά σχέση με τον ανύπαρκτο σοσιαλισμό του Στάλιν και που θα πολεμούσε τον Θατσερισμό. Έναν ανθρωπιστικό ρεαλισμό σε μια πολιτική κατεύθυνση που θα είχε ως βασική αρχή την «κυριαρχία των άξιων».\nΠου δεν θα είχε σχέση με λαμόγια και νταβατζήδες. Που δεν θα έκανε κωλοτούμπες ούτε θα ήταν «ανεμοδούρας» να γυρνά από εδώ κι από εκεί, όπου φυσάει ο άνεμος…\nΠάση θυσία στο ευρώ…\nΘέλετε να παραμείνει η χώρα στο ευρώ «πάση θυσία»;\nΤο ερώτημα τίθεται εκ του πονηρού.\nΑπό τη σκοπιά της τυπικής λογικής κανένα νόμισμα δεν μπορεί να αξίζει κάθε θυσία. Ούτε το ευρώ.\nΠολιτικά, ωστόσο, αξίζει πράγματι να κάνουμε όσες «θυσίες» χρειάζεται για να παραμείνει η χώρα στην Ευρωζώνη.\nΑπλώς η διατύπωση του ερωτήματος είναι λάθος και μοιραία οδηγεί σε λανθασμένα συμπεράσματα.\nΜπορούμε ίσως να το καταλάβουμε καλύτερα αν αλλάξουμε... ήπειρο.\nΤα τελευταία χρόνια μια σειρά από πόλεις και πολιτείες των ΗΠΑ είτε βρέθηκαν στα πρόθυρα της χρεοκοπίας, όπως η Καλιφόρνια, είτε κήρυξαν χρεοκοπία, όπως το Ντιτρόιτ.\nΗ κεντρική τράπεζα των ΗΠΑ συνέχισε να χρηματοδοτεί τις τράπεζες ακριβώς όπως συμβαίνει και στην Ελλάδα με την Ευρωπαϊκή Κεντρική Τράπεζα.\nΟι τοπικές αρχές, ωστόσο, αφέθηκαν λιγότερο ή περισσότερο μόνες να αντιμετωπίσουν το πρόβλημα κόβοντας δημόσιες υπηρεσίες, απολύοντας δασκάλους και αστυνομικούς και αυξάνοντας τους φόρους.\nΣε ορισμένες περιπτώσεις μάλιστα πλήρωσαν τους μισθούς με υποσχετικές (IOUs), τις οποίες πολλές μεγάλες τράπεζες αρνήθηκαν να κάνουν δεκτές.\nΓια τους πολίτες το κόστος ήταν μεγάλο. Ουδείς ποτέ διανοήθηκε, ωστόσο, να προτείνει έξοδο από το δολάριο και τύπωμα χρήματος. Πολύ περισσότερο καμία τοπική αρχή δεν είπε στην κεντρική κυβέρνηση είτε μου χρηματοδοτείς τα χρέη, είτε αποχωρώ.\nΜε άλλα λόγια το πλαίσιο των λύσεων που αναζητήθηκαν ήταν εξαρχής δεδομένο...\n«Ψεκασμένη»… που ακούει φωνές!\nΣφοδρές αντιδράσεις από το ΠΑΣΟΚ και το Ποτάμι προκάλεσε η προτεινομένη από την κυβέρνηση νέα αντιπρόεδρος του ΕΦΕΤ , η οποία αναγκάστηκε να αποσύρει την υποψηφιότητά της.\nΜάλιστα η Φωτεινή Αθανασοπούλου δεν έκρυψε την ενόχληση της υποστηρίζοντας πως ήταν κατάλληλη για τη θέση, αφού το βιογραφικό της είναι ένα από τα καλύτερα στην Ελλάδα.\nΚαι τα δύο κόμματα ζήτησαν την άμεση απόσυρση της κυβερνητικής πρότασης, καταγγέλλοντας πως η κα Αθανασοπούλου έχει στο παρελθόν προκαλέσει με δημόσιες θέσεις της.\nΜάλιστα, κατέθεσαν στην επιτροπή σειρά αναρτήσεων από το διαδίκτυο, υποστηρίζοντας ότι αποτελούν προκλητικές θέσεις της κ. Αθανασοπούλου, η οποία υπήρξε στο παρελθόν υποψήφια ευρωβουλευτής και βουλευτής των ΑΝΕΛ.\nΜεταξύ άλλων, στα κείμενα αναφέρονται τα εξής:\nΑπό το μαζί τα φάγαμε στο μαζί θα βολευτούμε...\nΜπορεί η κυβέρνηση της Αριστεράς να μην έχει καταφέρει - ακόμη... - να αλλάξει τον κόσμο, έχει καταφέρει όμως να αλλάξει τη σημασία, το νόημα λέξεων, ιδεών, πολιτικών συμπεριφορών.\nΔεν είναι βέβαια η πρώτη φορά, για να είμαστε ειλικρινείς, που η αριστερή ρητορεία διαστρέφει ιδέες και νοήματα για να τα προσαρμόσει στη δική της πραγματικότητα και να δικαιολογήσει πολιτικές παλινωδίες, ιδεολογικές μεταστροφές, ακόμα και εγκληματικά λάθη…\nΝέα, προσοντούχος, ψάχνει σχέση για επαγγελματική αποκατάσταση.\nΤο είδαμε και αυτό από την "πρώτη φορά Αριστερά Κυβέρνηση".\nΔηλαδή από εκείνους που κατηγορούσαν τις άλλες Κυβερνήσεις για πράσινα και γαλάζια παιδιά.\nΤώρα δεν είναι απλά το μπορδοροδοκόκκινα παιδιά, είναι και οι μητέρες και οι σύζυγοι και οι σύντροφοι και οι ερωμένες...\nΕθνική καταστροφή… Ό κατήφορος τής Παιδείας!\nΈνας άπό τους κορυφαίους Γάλλους μαρξιστές, ό ιστορικός Ζάν Έλλενστάϊν, συγγραφέας μεταξύ άλλων τού ογκώδους βιβλίου «Μαρξ, ή ζωή καί τό έργο του» (έκδ. Fayard, 1981), στην πρώτη μας συνάντηση στην Αθήνα τό 1985, απαντώντας σε ερώτηση μου γιά τους λόγους τής διαγραφής του άπό τό ΚΚ Γαλλίας τρία χρόνια πριν, μού είχε πει: «Θά πρέπει νά διαβάσετε τήν ιστορία τού Μαρξ γιά νά καταλάβετε σε ποιόν βαθμό είναι ξένος σέ αυτούς πού τόν επικαλούνται όταν βρίσκονται στην εξουσία. Όλα τά ολοκληρωτικά καθεστώτα, ασχέτως χρώματος, κύριο μέλημα έχουν τήν υπαγωγή τής εκπαίδευσης στην εξουσία τους. Ή αριστεία, ή κριτική γνώση καί ή ιστορική μνήμη είναι οι μεγάλοι τους αντίπαλοι. Πρέπει λοιπόν νά τους εξοντώσουν...».\nΠολύ σωστά, λοιπόν, στην σημερινή Ελλάδα, ό κυβερνητικός σχηματισμός -τό ουσιαστικό έργο τού οποίου βρίσκεται ακόμη στην αρχή- κύριο μέλημα του έχει τήν άλωση τής εξουσίας καί τήν παραμονή σέ αυτήν.\nΔέν ενδιαφέρεται, συνεπώς, γιά τήν εξεύρεση λύσεων σέ καυτά προβλήματα, όπως ή καταπολέμηση τής ανεργίας καί ή επανεκκίνηση τής καταρρέουσας πτωχευμένης οικονομίας, γιατί προέχει ή δημιουργία προϋποθέσεων παραμονής καί διαιωνίσεως στην εξουσία…\nΠού στην ευχή τους βρήκε ο Τσίπρας όλους αυτούς το...\nΝέα, προσοντούχος, ψάχνει σχέση για επαγγελματική ...


Νο 11 από 92 δραστηριότητες - Καρταγένα\nPaseo Alfonso XII, 22, 30202 Καρταγένα, Municipality of Cartagena, Ισπανία\n“Εχει πολλα να μαθεις!”\nΠολύ ενδιαφέρον μουσείο. Είναι πολύ μικρό σε μέγεθος αλλά με πολλές πληροφορίες. Είναι ωραίο που... διαβάστε περισσότερα\nΕχει πολλα να μαθεις!\nΠολύ ενδιαφέρον μουσείο. Είναι πολύ μικρό σε μέγεθος αλλά με πολλές πληροφορίες. Είναι ωραίο που όλα είναι εκλαϊκευμένα και τα καταλαβαίνει ο οποιοσδήποτε. Είναι καλή επιλογή και για παιδιά τόσο λογο του μεγέθους του μουσείου όσο και γιατί περιλαμβάνει παιχνιδάκια διαδραστικά και όμορφα προδομοιωματα που...Περισσότερα\nΩραία για να επισκεφθείτε με τα παιδιά.\nΤο μουσείο είναι σε ένα ενδιαφέρον κτίριο, αλλά δεν είναι πολύ ενδιαφέρον, αν δεν πάτε witn chilidren ή σαν υποκουατική ζωή.\nΈνα πρωτότυπο μουσείο, ωραίο να επισκεφθεί κανείς και να ενημερωθεί για την επιστήμη της αρχαιολογίας, καθώς η Καρταχένα είναι ένα αξιοσημείωτο μέρος όπου διεξάγεται αυτή η δραστηριότητα.\nΉταν ένα αρκετά καλό μουσείο, αλλά ένιωσα ότι το κύριο μέλημα ήταν για τα παιδιά του σχολείου. Τίποτα δεν είναι κακό με αυτό, αλλά αν δεν είστε παιδί ίσως να θέλετε να πάτε αλλού.\nΚαλό μουσείο κοντά στις θέσεις κρουαζιερόπλοιων.\nΕάν θέλετε μια ενδιαφέρουσα ώρα από τη θερμότητα αυτή είναι μια εξαιρετική επιλογή, βρίσκεται περίπου 200 μέτρα στα δεξιά καθώς φεύγετε από το λιμάνι.\nΣυγκλόνισαν από αυτό το υπέροχο μουσείο! Δεν ήταν μόνο οι φίλοι μου και εγώ δόθηκε δωρεάν είσοδο όπως φοιτητές, αλλά τα μέλη του προσωπικού ήταν τόσο ευγενικοί. Η είσοδος είναι διαφορετικά 3 Ευρώ, 1 . 5 (μειωμένη) και δωρεάν το Σάββατο μετά από 14 :...00 και κάθε Κυριακή! Ντουλάπια, σε ένα ευρώ προκαταβολή, παρέχονται και η χρήση είναι υποχρεωτική για τις μεσαίου μεγέθους βαλίτσες. Το μουσείο ήταν εξαιρετική, το μεγαλύτερο μέρος των πληροφοριών που έχουν συνταχθεί σε ισπανικά και αγγλικά και υπήρχαν πολλά μοντέρνα, διαδραστική εμφανίζει για παιδιά όσο και για ενήλικες. Το πρώτο μισό του μουσείου εξήγησε τη διαδικασία υποθαλάσσιες ανασκαφές και περιλαμβάνονται πολλές διαδραστικές προθήκες. Το δεύτερο μισό του μουσείου συνέδεσε τις αρχαιολογικές ανασκαφές στην ιστορία της Καρθαγένης και την υπόλοιπη Ισπανία: ήταν απολύτως συναρπαστικό να θέσουμε εντελώς! Το κέρμα οθόνη ήταν εξαιρετική. Περάσαμε δύο ώρες στο μικρό μουσείο και απολαύσαμε την εμπειρία μας. Ήμουν ανέκαθεν φανατικός οπαδός της ιστορίας, αλλά ουδέποτε θεώρησαν τη σημασία της αρχαιολογίας στα επόμενα να κατανοήσουν την ιστορία. Υπήρχε ένα υπέροχο εστιατόριο στον επάνω όροφο/καφέ που έβλεπε στη θάλασσα και ήταν καλές τιμές. Οι τουαλέτες ήταν πολύ καθαρό και το μουσείο είναι εντελώς αναπηρικά καροτσάκια! Πρέπει να το δείτε!Περισσότερα\nΠολύ ωραίο μέρος για να ρίξετε μια ματιά γύρω από τις ζεστές ημέρες. Υπάρχουν πολύ λίγες τεχνουργήματα στο κέντρο αλλά όχι πολλά. Πολύ καλό για όσους ενδιαφέρονται για την αρχαιολογία\nΠήγαμε εκεί με τους νήπιο - όλοι απολαύσαμε. Δεν είναι ένα τεράστιο μουσείο, αλλά είναι καλά διαρρυθμισμένο, πολλές πληροφορίες στα αγγλικά και αξίζει να το επισκεφθείτε.\nΑυτό το μουσείο αμφισβήτησε όλα μου προκαταλήψεις μουσεία. Πρώτον είναι underground που φαίνεται counterintuitive, αλλά δεν λειτουργεί άψογα. Πέρασα λίγες απορρόφησης και happy hours εδώ.\nΑυτό το μουσείο βρίσκεται πολύ κοντά στο λιμάνι και είναι δωρεάν. Θα πρέπει να ασφαλείας σε σακίδια ντουλάπι που χρειάζονται ένα ευρώ, αλλά τα χρήματα ήταν επιστρέφονται όταν επιστρέφετε το κλειδί. Υπήρχαν τέσσερις ενήλικες στην ομάδα μας που πέρασα περίπου μία ώρα στο μουσείο, αλλά...θα μπορούσα εύκολα να μείνω περισσότερο. Το μουσείο κάνει εξαιρετική δουλειά εξηγώντας τα βασικά, καθώς και τα τεχνικά θέματα της υποβρύχιας αρχαιολογικό χώρο εργασίας. Η άποψη αυτή ενισχύεται από μια εκτεταμένη σειρά διαδραστικών εμφανίζει το οποίο είναι πολύ προσηλωμένοι. Τα παιδιά θα λατρέψουν σίγουρα αυτό και το πάτημα στον τοίχο! Εκτός από την επιστημονική πτυχή, το μουσείο καλύπτει πολύ λίγο από την ιστορία. Ένα κόσμημα για να βρείτε την τιμή, τοποθεσία, και το περιεχόμενο.Περισσότερα


Οι Ολλανδοί δεν ξεχνούν τον Στοχ - Paokmania.Gr - Το ανεξάρτητο site των οπαδών του ΠΑΟΚ\nΣάββατο, 02 Μαΐου 2020 22:49\nO έμπειρος μεσοεπιετικός του ΠΑΟΚ, το 2010 αγωνίστηκε στην Τβέντε ως δανεικός από την Τσέλσι, καταγράφοντας 45 συμμετοχές με 12 γκολ και πέντε ασίστ, έχοντας σημαντική συνεισφορά στην κατάκτηση του πρωταθλήματος.\nΟι Ολλανδοί δεν ξέχασαν την παρουσία του Στοχ στην Τβέντε, με την ιστοσελίδα «gelderlander.nl», να κάνει αναφορά στον Σλοβάκο εξτρεμ του ΠΑΟΚ, αναφέροντας όλους τους σταθμούς της καριέρας του μετά το πέρασμα του από τα ολλανδικά γήπεδα.\n«Ήταν ο νεότερος της ομάδας. Ο 30χρονος -πλέον- εξτρέμ αγωνίστηκε στην Τβέντε ως δανεικός από την Τσέλσι, έχοντας μια επιτυχημένη σεζόν στο ολλανδικό πρωτάθλημα. Μετά την Τβέντε πήρε μεταγραφή στην Φενέρμπατσε, ενώ κατά σειρά ακολούθησαν ο ΠΑΟΚ, η Αλ Αΐν, η Μπούρσασπορ και η Σλάβια Πράγας, προτού καταλήξει και πάλι στον ΠΑΟΚ», αναφέρουν χαρακτηριστικά οι Ολλανδοί.\nΟ Στοχ νίκησε τον Καμαρά (pic)